Tengah Kira Detik Bersalin? Ini Tip Meneran Untuk Ibu, Boleh Rendahkan Risiko Koyakan!

Antara tip paling penting saat melahirkan anak adalah untuk mengetahui cara meneran yang betul.  Bagaimana? Hello Doktor akan menjelaskan melalui perkongsian artikel ini.

Baca lebih lanjut tentang Kehamilan
 di sini.

Mengetahui cara meneran yang betul

Selepas
9 bulan kehamilan
, anda kini semakin menghampiri detik untuk bertemu dengan si manja.

Sudah tentu ia menyebabkan anda berasa gementar mengenai proses melahirkan anak, lebih-lebih lagi jika ini
kehamilan pertama
.

Apabila
bukaan rahim (pelebaran serviks)
 selesai, bermakna inilah masanya untuk membantu bayi anda melalui saluran kelahiran dengan cara meneran yang betul.

Secara keseluruhan,
kelahiran bayi
 biasanya memakan masa selama 30 minit hingga satu jam.

Pun begitu,
tempoh bersalin bagi kelahiran bayi
 kedua dan seterusnya dikatakan akan menjadi lebih cepat.

Namun hakikatnya, sama ada anak sulung, kedua atau berapa kelahiran sekali pun, proses melahirkan anak boleh menjadi sesingkat beberapa minit atau memakan masa berjam lamanya.

Tip cara meneran yang betul

Untuk melahirkan anak, anda perlu berada dalam posisi meneran mengikut keselesaan.

Anda juga disarankan untuk mengikuti arahan daripada pengamal perubatan mahupun jururawat di dalam bilik bersalin tersebut.

Biasanya anda akan meneran secara berkala, iaitu 3 kali bagi setiap satu
kontraksi yang dirasai
atau apabila berasa seperti ada tolakan.

Berikut terdapat 8 petua bagi cara meneran yang betul untuk dicuba:

1. Teran seolah-olah mengalami pergerakan usus

Tenangkan badan serta paha dan tekan seolah-olah anda ingin membuang air besar yang paling ‘hebat’ dalam hidup.

Berikan tumpuan kepada proses tersebut dan teran sekuatnya. Jangan bimbang sekiranya
anda mungkin terberak atau terkencing
.

Ia situasi yang normal untuk berlaku dan tiada apa yang perlu dimalukan.

2. Tekan dagu ke dada

Sekiranya anda duduk bersandar, pastikan dagu diletakkan ke dada untuk membantu melakukan cara meneran yang betul.

Kedudukan ini membolehkan anda memusatkan tenaga dan usaha kepada tempat yang sepatutnya.

3. 100% usaha dan tenaga

Apabila anda dapat meneran dengan betul bersama tenaga yang secukupnya, maka pergerakan bayi menuju ke saluran kelahiran akan bertambah cepat.

Jadi jangan berputus asa, ayuh teruskan usaha anda, wahai ibu!

4. Kekal fokus

Kekalkan kawalan dan cuba untuk elakkan daripada mengalami tekanan panik.

5. Menukar posisi

Adakalanya, apabila proses meneran yang dilakukan tidak membantu menggerakkan bayi ke saluran kelahiran, idea terbaik adalah untuk menukar posisi.

6. Percayakan kata hati

Tarik nafas sedalamnya ketika
waktu kontraksi menghampiri
 supaya anda bersedia untuk meneran sepenuhnya.

Apabila kontraksi memuncak, teran sekuat hati dan tenaga anda.

Umumnya, tiada formula ajaib untuk membantu. Anda hanya perlu lakukan apa yang dirasakan secara semula jadi.

Cuma, apabila anda terasa ingin teran, lakukan cara meneran yang betul.

7. Rehat antara kontraksi

Simpan tenaga untuk sesi meneran yang seterusnya. Proses melahirkan anak dan meneran sememangnya memerlukan dan akan menggunakan tenaga secara intensif.

8. Berhenti meneran seperti diarahkan

Pengamal perubatan yang bersama dalam bilik bersalin mungkin akan mencadangkan anda berhenti meneran
bagi beberapa kontraksi berlaku
.

Ia untuk membolehkan anda memperoleh kembali kekuatan.

Jika anda terasa ingin meneran pada ketika itu, gantinya dengan hembusan nafas daripada mulut.

Proses melahirkan anak

Pastinya anda ingin mengetahui apa yang dilakukan oleh pengamal perubatan di dalam bilik bersalin, kan?

Sementara anda sibuk melakukan cara meneran yang betul, pengamal
perubatan mahupun jururawat yang ada akan membantu dengan memberikan arahan dan sokongan.

Dalam masa yang sama mereka akan
memantau degupan jantung bayi
 melalui monitor janin.

Selain itu, mereka juga akan bersiap untuk proses kelahiran bayi dengan menyediakan instrumen yang diperlukan seperti sarung tangan pembedahan dan span untuk kawasan perineum bersama antiseptik.

Instrumen tersebut akan digunakan jika perlu melakukan prosedur episiotomi atau penggunaan pengekstrakan vakum mahupun forceps.

Apabila kepala bayi sudah keluar:

Jururawat akan menyedut lendir dari hidung dan mulut si kecil. Kemudian membantu mendorong bahu dan batang tubuh bayi keluar. Biasanya anda hanya perlu meneran sekali lagi untuk memudahkan proses tersebut

Tali pusat akan dikepit dan dipotong

Anda juga perlu bersedia untuk meneran sekali lagi bagi mengeluarkan plasenta

Bayi akan diserahkan atau diletakkan ke bahagian dada. Ini adalah masa untuk
melakukan sentuhan kulit pertama dengan bayi.
 Kajian menunjukkan tindakan tersebut membolehkan si manja tidur lebih lama dan tenang untuk tempoh beberapa jam kemudiannya

Pengamal perubatan akan menentukan sama ada anda memerlukan jahitan pada kawasan faraj.

Jika perlu, anda akan diberikan anestetik di kawasan yang akan dijahit.

Lakukan sebaiknya

Kini anda sudah mengetahui cara meneran yang perlu dilakukan nanti. Paling penting, jangan panik dan sentiasa bertenang.

Jika tidak, anda akan meningkatkan risiko untuk
mengalami koyakan faraj yang teruk ketika bersalin.

Hello Doktor mendoakan semoga proses kelahiran bayi anda akan berjalan lancar.

[health_tool_article id=”128776″]


Info Lengkap Paru-paru Berair (Pulmonary Edema)

Definisi

Apa itu paru paru berair (pulmonary edema)?

Paru-paru berair (pulmonary edema) ialah pembentukan cecair di dalam paru-paru. Cecair tersebut berkumpul di dalam kantung udara membuatkan pernafasan menjadi susah. Ia kebiasaannya disebabkan oleh
masalah jantung
 tetapi terdapat keadaan kesihatan lain yang boleh menyebabkannya.

Pulmonary edema boleh terjadi secara tiba-tiba (akut) atau dalam jangka masa yang lama (kronik). Keadaan ini membawa maut jika terjadi secara tiba-tiba menyebabkan
sesak nafas
 yang memerlukan penjagaan serta-merta. Walau bagaimanapun, jika dikesan pada waktunya, ia kebiasaannya boleh dirawat dan semakin baik dengan rawatan segera. Rawatannya termasuk merawat paru-paru berair itu sendiri dan juga penyebabnya.

Apakah kebarangkaliannya?

Ia adalah keadaan yang kerap berlaku dalam orang tua tetapi jarang bagi orang mudah. Sekitar 1 dalam 15 orang berumur 75-84 tahun dan lebih 1 dalam 7 orang berumur 85 tahun dan ke atas mengalami kegagalan jantung. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom pulmonary edema?

Bergantung samada anda mengalami paru-paru
berair akut
 atau kronik, simptomnya adalah sedikit berbeza. Tetapi secara umumnya, anda akan mengalami:

Susah bernafas;

Kebimbangan atau kegelisahan;

Kurang kadar kewaspadaan;

Bengkak pada kaki atau abdomen;

Kulit pucat
;

Berpeluh (secara berlebihan).

Simptom-simptom paru paru berair akut

Sesak nafas teruk atau dyspnea yang semakin teruk apabila baring;

Rasa seperti tercekik atau lemas;

Nafas berbunyi (wheezes) atau tercungap-cungap;

Kebimbangan, kegelisahan;

Batuk lendir atau darah;

Sakit dada jika pulmonary edema disebabkan oleh penyakit jantung;

Degupan jantung laju
 dan tidak sekata (palpitasi)

Simptom-simptom paru-paru berair kronik

Menghadapi masalah untuk bernafas apabila menjalankan aktiviti fizikal atau baring;

Nafas berbunyi
(wheezes);

Tidur terganggu disebabkan oleh susah bernafas;

Naik berat badan dengan cepat disebabkan pembentukan cecair di dalam badan terutamanya di kaki;

Bengkak
 di bahagian bawah badan terutamanya kaki;

Penat.

Dalam sebahagian kes, berada di altitud yang tinggi juga boleh menyebabkan pulmonary edema. Anda juga akan mengalami susah bernafas, batuk (kadangkala bersama darah atau lendir), sakit kepala dan demam jika anda berjalan ke tempat yang tinggi.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Paru paru berair boleh membawa kepada maut. Anda harus menghubungi pusat kesihatan tempatan serta-merta jika anda mengalami simptom-simptom berikut:

Sesak nafas terutamanya jika datang secara mengejut;

Masalah bernafas atau rasa tercekik (dyspnea);

Bunyi nafas berbuih atau bunyi tercungap-cungap apabila bernafas;

Batuk
kahak berwarna
 merah jambu dan berbuih;

Susah bernafas dan berpeluh berlebihan;

Tona kulit warna biru atau kelabu;

Tekanan darah jatuh dengan signifikan menyebabkan ringan kepala, pening lalat, lemah dan berpeluh;

Simptom yang berkait dengan paru-paru berair kronik atau paru-paru berair di altitud tinggi menjadi semakin teruk secara tiba-tiba.

Punca

Apakah punca paru paru berair?

Paru-paru anda terdiri daripada banyak kantung udara kecil yang mengambil oksigen dan melepaskan karbon monoksida setiap kali bernafas. Jika anda mengalami pulmonary edema, kantung tersebut diisi dengan cecair, bukannya udara. Paru-paru berair terbahagi kepada 2 kategori: kardiogenik dan bukan kardiogenik.

Kategori pertama kebiasaannya disebabkan oleh kegagalan jantung kongestif – satu keadaan dimana jantung anda mengepam darah terlalu sikit untuk memenuhi keperluan badan. Apabila keadaan ini berlaku, darah boleh kembali ke dalam vena dan terperangkap di dalam paru-paru. Terdapat banyak keadaan yang boleh membawa kepada kegagalan jantung kongestif seperti:

Penyakit arteri koronari: arteri yang membekalkan darah kepada otot jantung menjadi sempit disebabkan pemendapatan lemak;

Kardiomiopati
: otot jantung rosak;

Masalah injap jantung: injap yang mengawal aliran darah tidak berfungsi dengan betul;

Tekanan darah
 tinggi (hipertensi).

Jika paru paru berair tidak disebabkan oleh kegagalan jantung kongestif, adalah berkemungkinan bahawa kapilari (saluran darah yang membawa darah ke paru-paru) telah menjadi lemak atau bocor.

Kategori kedua mungkin disebabkan salah satu dari sebab-sebab berikut:

Sindrom pernafasan akut teruk (ARDS): paru-paru anda secara mengejut diisi dengan cecair dan sel darah putih keradangan;

Altitud tinggi: perubahan drastik pada tekanan udara boleh menyebabkan
cecair mengisi
 paru-paru anda;

Keadaan sistem saraf: selepas kecedaan kepala, sawan, pendarahan subaraknoid atau pembedahan otak, pulmonary edema mungkin berlaku;

Embolisme pulmonari
: darah beku menyebabkan darah terperangkap di
dalam paru-paru
 anda;

Kecederaan paru-paru;

Kesan buruk ubat atau terdedah kepada toksin tertentu;

Jangkitan virus;

Hampir lemas.

Faktor-faktor Risiko

Apakah yang meningkatkan risiko saya kepada paru paru berair (pulmonary edema)?

Terdapat banyak faktor risikonya seperti:

Umur: orang tua lebih berisiko;

Mengalami keadaan yang disebut di atas.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit paru paru berair (pulmonary edema)

didiagnosis?

Doktor akan memeriksa simptom fizikal untuk paru-paru berair seperti:

Bengkak pada kaki atau abdomen;

Abnormal pada vena tengkuk;

Warna kulit biru atau pucat.

Seterusnya, doktor akan memeriksa paru-paru dan jantung anda untuk menentukan jika paru paru berair tersebut disebabkan oleh mana-mana masalah jantung.

Bunyi jantung abnormal;

Krakel pada paru-paru;

Kadar degupan jantung
 meningkat;

Bernafas laju.

Tanda-tanda lain yang mungkin ditemui semasa pemeriksaan ialah:

Kimia ujian darah;

Mengawasi kadar oksigen dalam darah: menggunakan oksimetri nadi yang menggunakan sensor diletakkan di atas kulit seperti hujung jari;

X-ray dada untuk melihat tanda-tanda kegagalan jantung atau masalah lain pada paru-paru seperti
pneumonia
;

Kiraan darah lengkap;

Ekokardiogram (ultrasonik pada jantung) untuk melihat jika ada masalah pada otot jantung (seperti lemah, tebal, gagal untuk mengendur dengan baik, injap jantung bocor atau sempit atau cecair di sekeliling jantung);

Elektrokardiogram (ECG) untuk melihat tanda-tanda serangan jantung atau masalah pada irama jantung.

Bagaimana pesakit paru paru berair (pulmonary edema)

dirawat?

Pesakit paru-paru berair akut kebiasaannya memerlukan kemasukan hospital yang segera. Anda mungkin perlu berada di Unit Kawalan Rapi (ICU) untuk membuang cecair lebihan daripada paru-paru anda dan untuk membantu jantung bekerja dengan lebih efektif.

Rawatan melibatkan penggunaan oksigen melalui topeng muka atau tiub plastik kecil atau tiub pernafasan untuk membantu anda bernafas dengan sendiri.

Penyebab kepada kondisi tersebut harus dikenal pasti dan dirawat segera. Bergantung kepada keadaan dan sebab pulmonary edema anda, anda mungkin juga menerima satu atau lebih ubat berikut. Sebagai contoh, jika serangan jantung menyebabkan keadaan tersebut, ia mesti dirawat serta-merta.

Ubat-ubatan yang mungkin digunakan termasuk:

Ubat untuk mengurangkan preload bagi mengelakkan cecair masuk ke dalam jantung dan paru-paru. Doktor kebiasaannya mempreskrip nitroglycerin dan diuretik seperti furosemide (Lasix) untuk merawat paru paru berair. Nifedipine (Procardia) kadangkala turut dipreskrip.

Morphine (Avinza, MS Contin). Narkotik ini mungkin digunakan untuk menghilangkan sesak nafas dan kebimbangan.

Ubat untuk mengurangkan afterload. Ubat ini, seperti nitroprusside (Nitropress), mengembangkan saluran darah dan mengurangkan tekanan di dalam jantung.

Ubat yang menguatkan otot jantung, mengawal
degupan jantung
 atau mengurangkan tekanan ke atas jantung.

Jika anda mengalami paru-paru berair disebabkan altitud tinggi, langkah pertama ialah untuk mendapatkan tangki oksigen atau pergi ke altitud yang lebih rendah dimana oksigen di udara lebih tinggi. Kemudian, ambil ubat-ubatan preskripsi seperti acetazolamide (Diamox Sequels) atau nifedipine untuk membantu merawat atau mencegah simptom.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani paru paru berair (pulmonary edema)?

Gaya hidup dan kaedah pengubatan sampingan berikut mungkin membantu anda mengatasi pulmonary edema:

Mengawal keadaan dasar dengan mengambil ubat-ubatan seperti yang dipreskripsi oleh doktor;

Berhenti merokok;

Mengekalkan hidup sihat dan bersenam;

Mengambil
pemakanan sihat
 dengan:

Mengambil banyak sayur-sayuran, buah-buahan dan gandum;

Kurangkan garam
;

Senaman berkala;

Berhenti merokok jika anda merokok;

Turunkan berat badan jika anda mempunyai lebih berat badan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Palsi Serebrum

Definisi

Apa itu Palsi Serebrum?

Palsi serebrum atau nama inggerisnya adalah cerebral palsy (CP) merupakan nama sekumpulan keadaan yang menjejaskan otot dan saraf. Ia tidak diwarisi tetapi ia bermula pada awal kehidupan. Terdapat tiga jenis CP iaitu spastik (paling biasa), athetoid, dan ataxik.

Apakah kebarangkalian Palsi Serebrum?

CP merupakan keadaan seumur hidup yang tidak begitu teruk, dan kebanyakkan kanak-kanak yang menghidap CP mempunyai jangka hidup yang normal. Sebahagian pesakit yang  terjejas masih boleh hidup dengan biasa. Manakala yang lain, mengalami kecacatan teruk. namun begitu, ada di antara yang lain pula memiliki kecerdasan normal meskipun dengan kecacatan yang agak teruk.

Simptom-simptom

Apakah simptom-simptom Palsi Serebrum?

Tanda-tanda biasa dan gejala palsi serebrum adalah pergerakan tidak normal pada lengan dan kaki, bayi sukar disuap makan, nada otot yang lemah pada awal kehidupan, perkembangan yang perlahan dari segi berjalan dan bercakap, postur badan yang tidak normal, kejang otot, badan kaku, penyelarasan yang lemah, dan mata silang. CP boleh jadi ringan, sederhana, atau teruk.

Kanak-kanak dengan CP spastik mempunyai ketegangan otot, dengan pergerakan yang kaku, terutamanya di kaki, lengan, dan bahagian tubuh belakang.

CP athetoid menjejaskan seluruh badan, maka akan kanak-kanak mempunyai masalah dengan keseimbangan dan penyelarasan. Mereka mempunyai pergerakan yang perlahan, tidak terkawal dan nada otot yang rendah yang membuatkan mereka susah untuk duduk tegak dan berjalan.

Gejala-gejala CP campuran adalah gabungan kedua-dua jenis ini.

Kadang-kadang kanak-kanak mengalami masalah belajar, pendengaran, atau penglihatan, atau terencat akal.

Mungkin ada gejala-gejala yang tidak disenaraikan seperti di atas. Jika anda mempunyai sebarang kebimbangan mengenai apa-apa gejala, sila berunding dengan doktor anda.

Bila saya harus berjumpa doktor?

Diagnosis yang awal boleh membantu mengelakkan banyak gejala dan mengawal penyakit. Jika anda menyedari mana-mana tanda atau gejala seperti yang disenarai di atas atau mempunyai masalah dengan penyelarasan dan fungsi otot anak anda, sila berunding dengan doktor anda.

Punca

Apakah Punca Palsi Serebrum?

Puncanya adalah kecederaan di beberapa bahagian otak yang mengawal kebolehan menggerakkan otot-otot. Serebrum bermaksud yang berkaitan dengan otak. Palsi bermaksud kelemahan atau masalah menggunakan otot. Punca-punca CP termasuklah:

Kecederaan ketika mengandung, ketika melahirkan, atau awal zaman kanak-kanak;

Tidak mempunyai oksigen yang cukup ketika atau selepas melahirkan;

Jangkitan (e.g., German measles/campak) yang merebak daripada ibu ke anak;

Jangkitan yang serius pada awal kehidupan.

Faktor-faktor Risiko

Apakah yang meningkatkan risiko saya kepada Palsi Serebrum?

Terdapat banyak faktor yang berisiko untuk palsi serebrum, seperti:

Mengalami kecederaan atau jangkitan ketika mengandung.

Kanak-kanak itu tidak mendapat oksigen yang cukup ketika berada dalam perut si ibu.

Kecederaan atau jangkitan pada awal zaman kanak-kanak.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Palsi Serebrum didiagnosis?

Doktor akan melakukan pemeriksaan fizikal dan memeriksa pergerakan anak anda dengan teliti. Doktor akan melakukan ujian-ujian tertentu untuk menentukan CP, termasuk CT dan MRI pada otak, ultrasound, dan ujian pengaliran saraf.

Bagaimana pesakit Palsi Serebrum dirawat?

CP tidak boleh dirawat, namun gejala-gejala dan kecacatan boleh dibantu dengan terapi fizikal (PT), terapi pekerjaan (OT), kaunseling psikologi, dan pembedahan. PT membantu kanak-kanak menguatkan otot-otot dan fokus kepada kemahiran seperti berjalan, duduk, dan keseimbangan. Alat-alat yang istimewa seperti pendakap dan tuap juga berfaedah kepada sebahagian kanak-kanak. Manakala dengan OT pula, kanak-kanak akan mengembangkan kemahiran motor yang asas, seperti memakai baju, menyuap, dan menulis. Terapi ucapan dan bahasa juga akan dilakukan untuk membantu kanak-kanak  dengan kemahiran bercakap. Kanak-kanak dan ahli keluarga diberi bantuan dengan sokongan, pendidikan istimewa, dan khidmat-khidmat yang berkaitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Palsi Serebrum?

Berikutnya adalah gaya hidup dan rawatan sampingan yang mungkin membantu anda mengatasi palsi serebrum:

Elakkan risiko-risiko seperti German measles/campak ketika mengandung.

Hubungi doktor anda mengenai rawatan yang boleh membantu gejala-gejala CP.

Pastikan pendidikan istimewa dan khidmat-khidmat yang berkaitan disediakan untuk kanak-kanak yang bersekolah dan prasekolah melalui sistem sekolah.

Miliki sikap yang positif terhadap mereka yang mengidap CP.

Sekiranya anda mempunyai sebarang pertanyaan, sila berunding dengan doktor untuk memahami rawatan terbaik untuk anda.


Sindrom Alagille

Definisi

Apa itu Sindrom Alagille?

Sindrom Alagille adalah penyakit yang diwarisi yang menyerupai bentuk lain dari penyakit hati berterusan yang dilihat pada bayi dan kanak-kanak. Walau bagaimanapun, sekumpulan ciri-ciri luar biasa dalam sistem organ lain membezakan sindrom Alagille daripada lain-lain penyakit hati dan saluran hempedu pada bayi. Secara spesifik, sindrom Alagille juga dikaitkan dengan penyakit jantung, penyakit mata dan penemuan rangka dan karakteristik wajah yang khas. Pembuluh darah dan buah pinggang juga mungkin terlibat dalam kes yang lebih kecil.

Apakah kebarangkalian Sindrom Alagille?

Sindrom Alagille amat jarang berlaku. Ianya boleh dikawal dengan mengurangkan faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Sindrom Alagille?

Tanda-tanda dan gejala sindrom Alagille boleh berbeza dari satu individu ke satu sama lain. Malah, walaupun dalam keluarga, ia dapat ditampilkan dalam bentuk yang berbeza. Individu yang terjejas mungkin akan mempunyai:

Jaundis: Kuning kulit dan kulit putih.

Gatal yang teruk di sepanjang mata dan kulit.

Xanthomas; perkumpulan kolesterol pada kulit.

Pembesaran hati dan limpa.

Pertumbuhan fizikal yang lemah; dahi besar, mata yang mendalam, hidung lurus, dan dagu yang tajam dan kecil.

Vertebra rama-rama – kegagalan gabungan dua bahagian vertebra.

Pemendekan lengan bawah dan tulang jari.

Tekanan darah tinggi kerana penyempitan arteri renal.

Salah satu dari jenis murmur jantung.

Arteri pulmonari (paru-paru) mengetat menyebabkan tekanan meningkat di sebelah kanan jantung.

Teratology of Fallot: Kecacatan jantung yang biasa diperhatikan pada kanak-kanak yang terjejas oleh sindrom Alagille dan dicirikan oleh warna kulit berwarna kehitaman, sesak nafas pada paksaan, dan kegagalan tumbesaran.

Refleks tendon dalam yang lemah atau tiada sama sekali.

Pembangunan mental perlahan; terencat akal.

Prestasi yang buruk di sekolah.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mengalami simptom dan gejala yang disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Sindrom Alagille?

Sindrom Alagille disebabkan oleh perubahan, atau mutasi, dalam satu daripada dua gene, biasanya JAGGED1 atau kadang-kadang NOTCH2. Dalam kira-kira 60 peratus daripada kes-kes sindrom Alagille, perubahan gene adalah hasil mutasi baru yang berlaku pada bayi itu. Dalam 40 peratus kes lain, mutasi gene diwarisi dari salah seorang ibu bapa. Seorang ibu bapa yang membawa mutasi pembawa penyakit mempunyai peluang 50 peratus untuk mewariskan gene itu kepada mana-mana anak berikutnya.

Setiap orang yang terkesan dewasa atau kanak-kanak mungkin mempunyai semua atau hanya beberapa ciri-ciri sindrom tersebut. Malah individu dalam keluarga yang sama, berkongsi mutasi gene yang sama mempunyai manifestasi yang berubah-ubah dalam setiap sistem organ yang terjejas.

Faktor-faktor Risiko

Apakah yang meningkatkan risiko saya kepada Sindrom Alagille?

Sindrom Alagille adalah keadaan genetik yang diwarisi. Individu yang terkesan biasanya mempunyai sejarah keluarga yang jelas, yang merupakan faktor risiko untuk keadaan ini berkembang.

Kedua-dua bayi lelaki dan perempuan sama-sama terdedah terhadap gangguan ini. Tiada penyelidikan khusus yang menunjukkan bahawa keadaan ini lebih sering menyerang di kalangan mana-mana kumpulan kaum atau etnik tertentu.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Alagille didiagnosis?

Diagnosis sindrom Alagille mungkin melibatkan:

Pemeriksaan fizikal dengan penilaian sejarah perubatan: Sindrom Alagille biasanya disyaki apabila terdapat sejarah keadaan tersebut dalam keluarga dan apabila pesakit mempunyai simptom-simptom tertentu di dalam hati, tulang, mata, dan muka, bersama dengan gangguan aliran saluran empedu.

Sekiranya terdapat sejarah positif keadaan tersebut dalam keluarga, bayi perlu diperiksa pada usia kira-kira enam bulan untuk mengecualikan kemungkinan sindrom Alagille.

Ujian darah boleh dilakukan untuk menilai kiraan darah lengkap, bersama dengan ujian fungsi hati. Ujian untuk menilai status pembekuan darah badan, seperti ujian PT dan PTT, juga boleh diarahkan.

Biopsi hati untuk menilai keparahan salur hempedu dalam hati boleh dilakukan. Biopsi dihantar ke makmal untuk pemeriksaan patologi. Ahli patologi mengkaji biopsi di bawah mikroskop untuk diagnosis definitif.

Pemeriksaan ultrabunyi organ-organ, termasuk hati, paru-paru, limpa, pundi hempedu, dan usus, boleh dijalankan untuk memeriksa organ-organ mana yang terjejas (dan setakat mereka terjejas).

Pemeriksaan nuklear (prosedur radiologi): Menilai aliran hempedu dalam hati.

Dalam sesetengah kes, pembedahan kecil boleh dilakukan untuk memeriksa tahap kerosakan hati dan pundi hempedu.

Banyak keadaan klinikal yang mungkin mempunyai tanda dan simptom yang sama. Pengamal penjagaan kesihatan anda mungkin melakukan ujian tambahan untuk menolak keadaan klinikal lain sebelum tiba pada diagnosis yang jelas.

Bagaimana pesakit Sindrom Alagille dirawat?

Pada masa ini, tiada rawatan disediakan untuk sindrom Alagille. Matlamat, dalam kebanyakan kes, adalah untuk mengurangkan sindrom dalaman dan memperbaiki keadaan jantung. Rawatan ini memberi tumpuan kepada usaha untuk mengurangkan kesan yang disebabkan oleh kerosakan hati, buah pinggang, dan limpa.

Vitamin dan nutrien diberikan kepada individu yang kurang sihat. Malah, kerana badan tidak mampu mencerna lemak, vitamin larut lemak, seperti A, D, E, dan K, diberikan untuk membantu individu-individu ini.

Sesetengah kanak-kanak yang terkena mungkin boleh mengambil minuman berformulasi yang terdiri daripada bentuk lemak yang lebih kecil, kerana tahap toleransi adalah lebih baik untuk lemak dalam bentuk kecil.

Berdasarkan keterukan, sesetengah mungkin memerlukan tiub nasogastrik (tabung yang diletakkan dari hidung ke perut) untuk membantu individu mengambil sejumlah kalori mencukupi dan menjaga tahap pemakanan mereka.

Antihistamin dan Cholestyramine diberikan untuk membantu pruritus (sensasi ke arah kegatalan).

Individu yang mempunyai bentuk penyakit yang teruk dan dengan kerosakan yang teruk kepada hati akan memerlukan pemindahan hati dengan kadar segera.

Walaupun, tiada rawatan khusus untuk sindrom Alagille, langkah-langkah pengurusan yang sesuai diambil untuk memastikan individu selesa dan dapat menguruskan masalah kesihatan yang umumnya dilihat dengan adanya gangguan ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Alagille?

Gaya hidup dan kaedah pengubatan sampingan berikut mungkin membantu anda mengatasi Sindrom Alagille:

Makan, diet, dan nutrisi adalah penting bagi mereka yang mengalami sindrom Alagille, terutamanya kanak-kanak, yang kurang sihat, kurang nutrisi, atau mengalami kematangan yang tertunda. Pengasuh dan ibu bapa anak-anak dengan sindrom Alagille harus cuba memaksimumkan potensi anak mereka untuk pertumbuhan melalui makan, diet, dan nutrisi yang baik.

Sekiranya terdapat potensi masalah hati, seseorang yang mempunyai sindrom Alagille tidak boleh minum minuman keras tanpa berbincang dengan pengamal jagaan kesihatannya terlebih dahulu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kepentingan Air Kosong untuk Si Manja Anda

Nutrien yang paling penting ialah air. Bagi bayi dan kanak-kanak, keperluan air adalah kritikal kerana mereka memerlukan lebih banyak cecair dinisbahkan pada saiz badan mereka berbanding orang dewasa. Ginjal atau buah pinggang bayi dan kanak-kanak tidak sepenuhnya berkembang untuk menghadapi kekurangan air, dan rasa haus mereka tidak akan hilang sehingga mereka terhidrat. Berikut adalah tip berguna untuk ibu bapa menggalakkan anak-anak mereka minum lebih banyak air kosong.

Jadikannya menyeronokkan

Anda boleh membuat aktiviti minum air tidak lagi membosankan dengan membiarkan anak anda memilih cawan kegemarannya. Mereka mungkin akan lebih suka minum air dengan cawan yang cantik. Lebih menyeronokkan lagi jika anda meletakkan straw berwarna-warni, kiub ais dan bahkan potongan buah-buahan! Minum air akan menjadi kebiasaan yang menyeronokkan anak anda akan minum lebih banyak.

Hadkan pengambilan air manis

Anda tidak seharusnya meletakkan minuman manis berwarna-warni di dalam peti sejuk atau di atas meja kerana anak anda mungkin menemuinya ketika haus. Jadikan air satu-satunya pilihan untuk anak anda dan mereka akan minum air sepanjang masa.

Bantu mereka memahami manfaat air

Kanak-kanak selalu bersifat ingin tahu. Lebih baik jika anda dapat menerangkan tentang badan mereka dan kepentingan air dalam badan. Mereka mungkin akan tertarik dengan cara air membantu mereka dalam melakukan banyak aktiviti, menghalang jerawat dan beberapa penyakit serta mengekalkan kesihatan yang baik.

Jadikan air mudah diakses

Perkara terbaik yang boleh anda lakukan untuk menggalakkan anak anda minum air adalah dengan menjadikannya lebih mudah didapati. Jika mereka bermain di luar, beri mereka botol; pada waktu makan malam, letakkan jag besar air di atas meja. Jika semua orang dalam keluarga anda sentiasa minum air, semua orang akan membiasakan diri menambah air secukupnya.

Jadikannya positif

Galakkan mereka untuk berfikir tentang manfaat kesihatan daripada meminum air, dan jadikan meminum air sebagai aktiviti normal hari anda, dan bukan sebagai tugas yang perlu dilaksanakan.

Buat perubahan secara beransur-ansur

Jangan haramkan minuman lain secara mendadak. Adalah lebih baik untuk membudayakan tabiat minum air hari demi hari. Mulakanlah dengan mengurangkan minuman manis kepada sekali-sekala atau minuman hujung minggu, bukannya tabiat harian dan hidangkannya dalam gelas yang lebih kecil serta tawarkan pilihan yag kurang menyihatkan pada si kecil anda. Pada masa yang sama, perkenalkan jag air kosong dalam rumah. Sekiranya anak anda benar-benar cerewet, mulakanlah dengan mencairkan jus mereka sedikit demi sedikit setiap hari, sehingga akhirnya mereka minum air kosong.


Rabun Dekat

Apakah yang dimaksudkan dengan rabun dekat? Adakah terdapat rawatan yang boleh mengatasi keadaan tersebut?

Untuk mendapatkan lebih banyak info tentang Kesihatan Mata, sila dapatkannya
 di sini.

Definisi

Apa itu Rabun Dekat?

Rabun dekat atau
hyperopia
ialah masalah penglihatan yang kerap berlaku di mana anda boleh melihat objek jauh lebih jelas daripada objek dekat.

Kadar rabun
 anda mempengaruhi kebolehan anda untuk fokus.

Mereka yang mengalami rabun yang teruk boleh melihat objek dengan jelas pada jarak yang sangat jauh.

Manakala mereka yang rabun ringan boleh melihat objek dengan jelas pada jarak yang lebih dekat.

Hyperopia
 kebiasaannya berlaku di waktu lahir dan cederung untuk berlaku di dalam keluarga.

Ia boleh disertai dengan beberapa masalah seperti:

Mata juling
;

Kualiti hidup berkurang;

Mata letih
.

Apakah kebarangkalian
hyperopia
?

Keadaan ini adalah sangat kerap berlaku dan melibatkan semua peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Baca juga:

Simptom-simptom

Apakah simptom-simptom Rabun Dekat?

Simptom-simptom yang kerap ialah:

Objek dekat
kelihatan kabur.

Anda perlu menjulingkan mata untuk melihat dengan jelas.

Anda mengalami mata letih, termasuk bata rasa terbakar dan sakit di sekeliling mata.

Anda mengalami ketidakselesaaan pada mata atau sakit kepala selepas membuat kerja jarak dekat dalam tempoh yang lama seperti membaca,
menulis
, kerja menggunakan komputer atau
melukis
.

Kanak-kanak mungkin tidak mempunyai simptom. Tetapi kanak-kanak dengan
tanda rabun dekat
 yang teruk mungkin:

Mengalami
sakit kepala
.

Menggosok mata selalu.

Mengalami masalah membaca atau tidak menunjukkan minat dalam membaca.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sila berjumpa doktor jika kualiti penglihatan anda mengganggu anda menikmati sebarang aktiviti.

Doktor boleh menentukan kadar
hyperopia
 anda dan memberikan pilihan untuk membetulkan maslaah tersebut.

Jika anda tidak memakai
cermin mata
 atau
kanta sentuh
, tidak mempunyai simptom mata bermasalah dan berisiko rendah mengalami penyakit mata, dapatkan pemeriksaan mata yang asas di umur 40 tahun.

Kemudian, dapatan pemeriksaan pada jarak waktu berikut:

Setiap 2 ke 4 tahun antara 40 dan 54 tahun;

Setiap 1 ke 3 tahun antara 55 dan 64 tahun;

Setiap 1 ke 2 tahun bermula 65 tahun.

Jika anda berisiko kepada penyakit mata tertentu seperti glaukoma, kekerapan pemeriksaan perlu ditingkatkan kepada:

Setiap 2 ke 4 tahun sehingga umur 40 tahun;

Setiap 1 ke 3 tahun antara 40 ke 54 tahun;

Setiap 1 ke 2 tahun bermula 22 tahun dan seterusnya.

Kanak-kanak dan belia disyorkan untuk disaring sekitar setiap 2 tahun bagu mengesan masalah penglihatan.

Punca

Apakah Punca Rabun Dekat?

Hyperopia
 berlaku apa cahaya yang memasuki mata difokuskan di belakang retina, bukannya langsung di atasnya.

Ini menyebabkan mata yang terlalu pendek,
kornea
 tidak cukup lekuk atau kanta terletak lebih belakang dari kedudukan normal.

Rabun ini kebiasaannya berlaku dalam kalangan keluarga. Dalam kes yang jarang, sesetengah
penyakit seperti retinopati
 dan tumor mata boleh menyebabkannya.

Faktor-faktor Risiko

Apakah yang meningkatkan risiko saya kepada
Hyperopia
?

Terdapat banyak faktor risikonya seperti:

Berumur;

Genetik
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Rabun Dekat didiagnosis?

Ia didiagnosis melalui pemeriksaan mata asas.
Pemeriksaan mata
 yang lengkap melibatkan rangkaian ujian.

Doktor mata anda mungkin menggunakan alatan yang nampak pelik yang memfokuskan cahaya terang langsung ke mata anda dan meminta anda melihat melalui kanta yang berbeza.

Setiap ujian membolehkan doktor memeriksa aspek yang berbeza pada mata anda termasuk penglihatan anda.

Bagaimana pesakit Rabun Dekat dirawat?

Kebanyakan rabun jauh tidak memerlukan rawatan. Mata anda kebiasaannya boleh melaraskan dirinya bagi menyelsaikan masalah tersebut.

Tetapi apabila anda semakin berumur, mata anda semakin hilang kemampuannya dan anda berkemungkinan memerlukan cermin mata atau kanta sentuh.

Pelbagai jenis cermin mata termasuk bifokal, trifokal, kanta progresif dan kanta membaca.

Kanta sentuh. Terdapat pelbagai jenis – keras, lembut, pemakaian lanjut, boleh dibuang dan bifokal. Sila bertanya doktor mata anda tentang kebaikan dan keburukan kanta sentuh dan apa yang terbaik untuk anda.

Walaupun kebanyakan prosedur pembedahan refraktif digunakan untuk merawat rabun jauh, ia uga boleh digunakan untuk masalah rabun ini.

Rawatan pembedahan ini membetulkan
Hyperopia
dengan membentuk semula lekuk kornea anda. Ia termasuk:

Laser-assisted in-situ keratomileusis (LASIK).

Laser-assisted subepitheial keratectomy (LASEK).

Photorefractive keratectomy (PRK).

Conductive keratoplaty (CK).

Antara komplikasi yang mungkin berlaku selepas pembedahan refraktif termasuk:

Terlebih atau terkurang membetulkan masalah asal anda;

Kesan sampingan penglihatan seperti halo atau garis-garis;

Mata kering;

Jangkitan;

Hilang penglihatan (jarang berlaku).

Bincang risiko dan manfaat prosedur ini dengan doktor mata anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Rabun Dekat?

Gaya hidup dan kaedah pengubatan sampingan berikut mungkin membantu anda mengatasi masalah
Hyperopia
:

Dapatkan pemeriksaan mata. Tanpa mengira sebaik mana penglihatan anda, dapatkan pemeriksaan mata secara berkala.

Kawal sakit kronik. Keadaan tertentu seperti diabetes dan
tekanan darah tinggi
boleh mengesani penglihatan anda atau anda jika tidak menerima rawatan yang betul.

Kenal pasti simptom-simptomnya. Hilang penglihatan secara mengejut di satu mata, penglihatan menjadi samar-samar dan kabur secara tiba-tiba, cahaya berkelip, tompok hitam atau halo atau pelangi di sekeliling cahaya mungkin petanda kepada masalah kesihatan yang serius. Dapatkan rawatan peruabatan serta merta jika anda mengalami mana-mana tanda atau simptom ini.

Lindungi mata anda dari matahari pakai cermin mata hitam yang menghalang radiasi ultraviolet (UV). Ini khususnya penting jika anda menghabiskan masa yang lama di bawah matahari atau mengambil ubat preskripsi yang meningkatkan sensitiviti anda teradap
radiasi UV
.

Makan makanan yang sihat. Kekalkan diet yang sihat yang mengandungi buah-buahan dan sayur-sayuran. Diet yang mengandungi makanan ini diperlukan bagi mengekalkan kesihatan retina dan berkemungkinan melambatkan kemajuan degenerasi makula. Makan makanan berwarna hijau gelap dan buah dan sayur berwarna cerah seperti bayam, kobis, lobak merah, ubi kentang dan tembikai susu.

Jangan
merokok.
 Ia boleh merosakkan mata kesihatan mata anda. Merokok adalah salah satu dari risiko boleh dicegah yang paling penting bagi mengahalang degenerasi makula.

Gunakan cermin mata yang betul. Cermin mata yang betul mengoptimumkan penglihatan anda. Pemeriksaan secara berkala akan memastikan preskripsi cermin mata ada betul.

Gunakan cahaya yang mencukupi. Membuka lampu boleh meningkatkan kontras dan membantu anda melihat dengan lebih baik.

Sekiranya ada sebarang pertanyaan, sila berunding dengan doktor bagi memahami rawatan terbaik untuk anda.


Positif COVID-19 Tapi Perlu Kuarantin Di Rumah? Ikut 5 Petua Ini, Legakan Simptom!

Jika anda perlu menjalani proses kuarantin di rumah, apakah yang perlu anda makan selama tempoh kuarantin tersebut?

Tahukah anda, jenis dan gaya permakanan tertentu sebenarnya boleh membantu anda untuk kekal sihat dan melawan jangkitan COVID-19 ketika anda menjalani kuarantin.

Bagi anda yang sedang atau akan menjalani proses kuarantin kendiri, sila baca panduan ini sekarang.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Garis panduan terbaharu berkenaan proses kuarantin di rumah

Pada bulan Januari 2022, Kementerian Kesihatan Malaysia (KKM) telah mengeluarkan garis panduan terkini berkenaan proses kuarantin kendiri di rumah bagi individu positif jangkitan COVID-19.

Menurut Menteri Kesihatan, Khairy Jamaluddin, bagi individu positif COVID-19 yang sudah lengkap vaksinasi dan tidak bergejala, mereka hanya
perlu menjalani kuarantin
 selama tujuh hari sahaja.

Manakala bagi mereka yang positif jangkitan COVID-19 tetapi tidak lengkap vaksinasi atau mempunyai gejala,
mereka perlu menjalani kurantin kendiri
 selama 10 hari.

Penilaian kesihatan akan dilakukan pada hari terakhir kuarantin sebelum diberikan pelepasan oleh KKM.

Bagi kontak rapat pula, mereka perlu menjalani tempoh kuarantin selama tujuh hari dan perlu menjalani ujian saringan pada hari kelima.

Namun, jika kontak rapat tersebut tidak lengkap status vaksinasinya, mereka perlu menjalani kuarantin di rumah selama 10 hari dan perlu menjalani ujian saringan pada hari kelapan.

B
agi kontak rapat yang sudah
menerima dos penggalak atau
booster
, mereka hanya perlu menjalani proses kuarantin kendiri selama lima hari.

Apa yang perlu dimakan sewaktu menjalani kuarantin di rumah?

Sekiranya anda diarahkan atau perlu menjalani tempoh kuarantin, anda semestinya perlu mengambil berat mengenai pemakanan setiap hari.

 Ini kerana, pemakanan yang sihat dan tepat boleh membantu anda untuk melawan jangkitan COVID-19 atau mengurangkan gejala yang dialami.

Jadi, apakah kaedah pemakanan yang perlu anda amalkan?

#1. Banyakkan minum air

Anda perlu memastikan tubuh anda mempunyai kandungan air yang mencukupi setiap hari.

Anda digalakkan untuk minum air kosong
 atau air mineral berbanding air manis lain kerana ia kurang kalori.

Namun, jika anda kurang gemar dengan air kosong, anda boleh menambahkan perahan jus lemon atau limau bagi memberikan sedikit rasa pada air tersebut.

Cuba kurangkan air berkafein seperti kopi, teh dan air berkarbonat kerana air minuman seperti ini boleh menyebabkan tubuh anda lebih cepat kehilangan air atau dehidrasi.

#2. Makan buah dan sayuran yang tahan lebih lama

Buah-buahan dan sayuran yang segar amat disarankan untuk dimakan setiap hari.

Namun, memandangkan anda sedang menjalani tempoh kuarantin kendiri, anda mungkin tidak boleh keluar rumah bagi membeli buah dan juga sayuran setiap hari.

Oleh itu, amat penting untuk anda mendapatkan jenis buah dan sayuran segar yang boleh bertahan lebih lama.

Antara jenis buah-buahan yang tahan lama
ialah seperti buah oren
, epal, dan juga pisang.

Untuk membuatkannya tahan lebih lama, anda boleh menyimpannya di dalam peti sejuk atau dipotong kecil sebelum di masukkan ke bahagian peti sejuk beku.

Untuk sayur-sayuran pula, anda digalakkan untuk mendapatkan sayuran jenis akar seperti lobak merah, lobak putih, keledek, ubi kentang dan lain-lain lagi.

Selain itu, kubis dan brokoli juga menjadi antara pilihan sayuran yang tahan lebih lama.

#3. Ambil makanan yang kaya dengan vitamin C

Salah satu gejala atau simptom teruk akibat jangkitan COVID-19 ialah keradangan paru-paru.

Keradangan paru-paru boleh menyebabkan penghidapnya mengalami sesak nafas.

 Untuk mengurangkan gejala seperti ini ketika anda menjalani tempoh kuarantin, anda disarankan untuk
mengambil makanan yang kaya dengan vitamin C
.

 Ini kerana vitamin C boleh membantu mengurangkan keradangan ini disebabkan sifat antioksidannya.

Antara jenis makanan yang kaya dengan vitamin C ialah seperti buah oren, strawberi dan sayur brokoli.

#4. Jangan lupa makanan yang kaya vitamin D

Selain daripada vitamin C, individu yang menjalani kuarantin di rumah juga perlu mengambil makanan yang kaya dengan vitamin D.

Ini kerana,
vitamin D boleh membantu mengekalkan jumlah kalsium dan fosforus
 dalam darah anda.

Berdasarkan kajian klinikal, pengambilan vitamin D yang mencukupi boleh membantu mengurangkan risiko anda untuk mengalami gejala teruk jangkitan saluran pernafasan.

Anda boleh mendapatkan sumber vitamin D daripada jenis makanan seperti ikan, ayam, kuning telur dan juga susu.

#5. Dapatkan juga sumber nutrisi zink

Tahukah anda, ubat selesema atau ubat sakit tekak biasanya mengandungi kandungan zink di dalamnya.

Ini kerana, zink boleh membantu melegakan simptom atau gejala seperti hidung tersumbat, hidung berair, sakit tekak dan juga batuk.

 Memandangkan gejala ini juga boleh berlaku apabila seseorang itu dijangkiti virus COVID-19, maka pengambilan makanan atau suplemen zink boleh membantu anda mengurangkan gejala ringan ini.

Antara jenis makanan yang kaya dengan zink ialah seperti daging, kerang-kerangan, kacang kuda, kacang dal, susu, bijirin penuh dan juga coklat gelap.

Kekal sihat walaupun jalani tempoh kuarantin kendiri

Walaupun anda hanya berada di rumah, tidak bermakna anda tidak boleh menjalani kehidupan yang sihat secara berterusan.

Amalkan pemakanan yang sihat berdasarkan panduan yang telah dinyatakan di atas sewaktu anda menjalani kuarantin di rumah.

Selain itu, kekal aktif dengan melakukan aktiviti fizikal atau bersenam setiap hari.

Amalan seperti ini sedikit sebanyak boleh membantu anda untuk melawan jangkitan dan mengurangkan gejala COVID-19.


Orang Kata Mata Tumbuh Ketumbit Sebab Mengintai, Tapi Kajian Pula Buktikan Puncanya Stres?

Asal muncul ketumbit pada mata sahaja, orang mesti akan mengaitkannya dengan tabiat mengintai bukan? Ya, ini adalah satu kepercayaan orang lama yang tidak seharusnya diteruskan kerana ternyata ia tidak benar! Persoalannya, apakah punca ketumbit yang sebenar?

Adakah ia disebabkan oleh stres
? Ataupun ia berlaku kerana tidak cukup tidur?

Tenang, mari kita sama-sama cari jawapannya menerusi pembacaan artikel ini dengan lebih lanjut.

Untuk mendapatkan lebih banyak info berkenaan kesihatan mata, anda boleh klik
di sini
.

Apa itu ketumbit?

Sebelum pergi dengan lebih mendalam lagi, adalah wajar untuk kita semua berkenalan dengan kondisi yang berlaku pada mata ini terlebih dahulu.

Untuk pengetahuan anda,
 ketumbit (hordeolum atau stye) adalah satu kondisi di mana timbul benjolan pada kelopak mata
 seperti sedang membengkak.

Ia sering kali dikaitkan dengan tabiat mengintai,
 namun itu bukan sebabnya kerana ia berlaku akibat jangkitan bakteria
Staphylococcus aureus.

Meskipun ia tidaklah berbahaya tetapi tetap akan mengganggu aktiviti seharian ekoran rasa tidak selesa selain menjejaskan penampilan anda.

Jenis-jenisnya

Sebelum itu, kalian harus tahu bahawa terdapat 3 kelenjar kelopak mata yang sering dijangkiti iaitu kelenjar Zeis, Moll, dan Meibom.

Berdasarkan kelenjar-kelenjar ini, ketumbit boleh dikategorikan kepada 2 jenis iaitu:

Hordeolum interna (meibom)

Hordeolum eksterna (zeis dan moll)

Untuk pengetahuan anda, hordeolum interna biasanya akan muncul pada kelopak mata atas sementara hordeolum eksterna akan
 muncul pada pangkal bulu mata
 sama ada pada kelopak mata atas atau bawah.

Sebenarnya adalah agak sukar untuk kita semua membezakannya kerana kesemuanya kelihatan sama sahaja.

Maka sila dapatkan bantuan dan rawatan daripada doktor sekiranya anda perasan mata telah terjangkiti kondisi ini.

Apa punca ketumbit?

Seperti mana yang kita semua telah baca di atas tadi, kondisi ini berpunca daripada bakteria
Staphylococcus aureus.

Ia akan menjangkiti bahagian kelenjar minyak yang terdapat di dalam kelopak mata atau folikel rambut bulu mata.

Untuk pengetahuan anda, bakteria ini boleh datang daripada sebarang perkara atau perbuatan yang
menyentuh atau menggosok mata
 seperti jari, tangan atau alat solek.

Anda mungkin cenderung untuk dapat lebih banyak ketumbit
semasa musim alahan
 apabila
mata menjadi gatal
.

Selain itu, anda juga mungkin akan lebih cenderung untuk mendapatkannya jika anda menghidapi blepharitis – sejenis keradangan di sekeliling tepi kelopak mata.

Chalazion

Dalam pada itu, kalian juga harus tahu bahawa ada penyebab kondisi ini yang bukan disebabkan oleh bakteria iaitu chalazion.

Untuk pengetahuan anda, ia adalah satu kondisi di mana berlaku penyumbatan pada kelenjar kelopak mata tanpa adanya jangkitan bakteria.

Penyumbatan tersebut seterusnya akan menyebabkan isi kelenjar terkumpul dan menggalakkan terjadinya keradangan pada kelopak mata.

Kesannya,
akan muncul benjolan yang hampir mirip dengan hordeolum
.

Benarkah stres juga boleh jadi punca ketumbit?

Baiklah, sekarang kita sudah tahu bahawa kondisi ini boleh terjadi akibat jangkitan bakteria serta penyumbatan kelenjar kelopak mata.

Kini kita berbalik pula kepada persoalan utama artikel ini iaitu benarkah stres juga boleh jadi punca ketumbit?

Sehingga kini, masih belum terdapat sebarang bukti saintifik yang dapat menghubungkan perkaitan di antara stres dan punca ketumbit.

Pun begitu, anda mungkin tidak perlu berasa hairan jika selalu terkena kondisi ini ekoran stres yang dihidapi kerana mungkin ada benarnya.

Menurut segelintir ahli oftalmologi (pakar mata), stres dan juga
tidur yang tidak mencukupi serta berkualiti
 boleh meningkatkan risikonya.

Antara penjelasan yang diberikan mereka adalah
 stres boleh melemahkan sistem imun dalam tubuh badan
 manusia menjadikan kita semua lebih mudah terkena jangkitan.

Menurut sebuah kajian pada tahun 2017, hormon stres seperti norepinephrine boleh bertukar kepada 3,4-dihydroxymandelic acid (DHMA) lantas mengakibatkan bakteria lebih mudah menjangkiti tubuh badan.

Dalam pada itu, stres juga akan mengakibatkan anda kurang tidur sekali gus melemahkan imuniti tubuh badan serta menjejaskan sel darah merah yang berfungsi untuk melawan jangkitan pada tubuh badan.

Stres juga akan membuat tubuh badan kalian penat dan letih
 sekali gus cenderung mengabaikan tahap kebersihan serta kesihatan tubuh badan termasuklah mata.

Jadi jawapan mudahnya adalah ya, stres mungkin boleh menjadi salah satu punca ketumbit.

Bagaimana merawat kondisi ini?

Usah khuatir kerana dalam kebanyakan kes, ketumbit akan hilang sendiri dan tidak memerlukan sebarang rawatan lanjutan.

Pun begitu, sila pastikan mata anda diperiksa jika ia tidak pulih dalam masa beberapa hari, tumbuh dengan cepat, mula keluar darah atau menjejaskan penglihatan anda.

Ini mungkin petanda jangkitan itu sudah merebak dengan lebih teruk
!

Selain itu, anda juga dinasihatkan untuk mengamalkan tip-tip di bawah ini:

Jangan sesekali cuba untuk memecahkannya

Tuam dengan tuala yang suam

Urut dengan cermat dan perlahan

Elak daripada menggunakan alat kosmetik

Elak daripada
menggunakan kanta lekap

Akhir kata,
 ketumbit mungkin tidak berbahaya namun anda masih perlu berwaspada
 dengannya, ya?

Kini anda telah mengetahui punca ketumbit yang sebenar.


Nafsu Berahi Hilang Akibat Tak Cukup Tidur? Ini Kesan Jika Anda Tak Jaga Waktu Tidur!

Apabila anda tak cukup tidur dan rasa mengantuk, ia boleh mengundang pelbagai jenis masalah dalam semua aspek kesihatan.

Tidur merupakan satu elemen kelanjutan usia yang penting bagi setiap individu.

Ia mempunyai kepentingan pada setiap sistem yang beroperasi di dalam badan.

Kebanyakan
individu yang mempunyai masalah tidur
 kurang berinteraksi dengan pasangan terutamanya dalam aspek hubungan intim.

Apa yang lebih teruk lagi, masalah susah nak tidur boleh menjadi satu rutin kepada pesakit menyebabkan ia boleh mempengaruhi integriti hubungan dalam jangka masa panjang.

Apabila rasa mengantuk, katakan tidak kepada hubungan seks

Jangan salah faham, ini bukan saranan tetapi alasan yang diungkapkan oleh ramai individu yang tak cukup tidur.

Mereka yang mengalami kesukaran untuk tidur kronik kebiasaannya
tidak berminat untuk menjalinkan hubungan intim dengan pasangan.

Ia berikutan masalah ini boleh menyebabkan pelbagai jenis simptom seperti kelesuan, rasa mengantuk dan kurang tenaga.

Perkara di atas akan mempengaruhi tahap keinginan seseorang untuk mengadakan hubungan seks.

Robert Thayer yang merupakan Profesor Psikologi di Universiti California percaya gabungan masalah kurang tenaga dan tekanan berpunca daripada
masalah tidak cukup tidur boleh menyebabkan masalah disfungsi seks.

Bagaikan paradoks, individu yang mengalami masalah ini kebiasaannya akan berasa resah gelisah untuk berehat.

Keletihan tersebut tidak akan menyebabkan mereka rasa mengantuk malah mengakibatkan masalah susah tidur menjadi  bertambah teruk.

Ini menyebabkan mereka mempunyai
kesukaran untuk menjalinkan hubungan intim
 berfaktorkan kepada jumlah tenaga rendah dan keresahan yang berlanjutan.

Nafsu seks dan masalah apnea ketika tidur

Masalah susah tidur dan rasa mengantuk kronik boleh menyebabkan jumlah testosteron individu terlibat berada pada paras yang rendah.

Perkara ini telah dibuktikan melalui kajian yang diterbitkan di laman Jurnal Persatuan Perubatan Amerika pada tahun 2011.

10 subjek lelaki hanya
dibenarkan untuk tidur selama 5 jam sehari
 untuk tempoh 8 malam.

Dapatan menunjukkan penurunan paras testosteron yang dialami pada waktu siang berlaku pada kadar 10 hingga 15 peratus.

Tahap hormon paling rendah dikesan terutamanya pada waktu tengah hari dan petang. Subjek turut berasa lesu sepanjang tempoh kajian tersebut.

Perkara ini menunjukkan betapa pentingnya peranan tidur dalam mengembalikan produktiviti individu serta mengekalkan kesihatan pada tahap yang optimum.

Bagi mereka yang menghidap masalah apnea tidur,
kesan negatifnya terhadap paras testosteron adalah lebih nyata.

Penghasilan hormon seks testosteron memerlukan fasa tidur rapid eye movement (REM) yang tidak terganggu.

Jika seseorang individu itu mengalami masalah susah tidur dan sering rasa mengantuk dalam satu tempoh masa yang lama, ia boleh meningkatkan penghasilan hormon stres, kortisol.

Faktor ini turut mempengaruhi fungsi badan dalam menghasilkan hormon testosteron menyebabkan masalah disfungsi seksual.

Lihat sahaja pada
 lelaki yang mengalami masalah stres kronik
. Majoriti mengalami masalah dengan nafsu seks.

Walaupun mekanisme peningkatan dan penurunan hormon tidak sama, kesan negatif kedua-dua masalah ini berpunca daripada masalah yang sama (hormon kortisol tinggi, testosteron rendah).

Anda mungkin berminat:

Hari-Hari Kena Tindih Hantu Masa Tidur? Ini Derita Pesakit Somniphobia

Pssttt.. Rahsia Nak Turun Berat Badan Cuma Jaga Tidur Saja? Orang Nak Kurus Wajib Baca!

Selalu rasa mengantuk jejaskan hubungan anda dengan pasangan

Mereka yang berasa letih dan mengantuk sukar untuk bertoleransi dengan kekurangan yang ada pada pasangan.

Ia berikutan masalah tak cukup tidur boleh menyebabkan
perubahan mood mendadak pada individu yang mengalaminya.

Perkara ini boleh menjejaskan hubungan anda dengan isteri/suami, anak dan orang sekeliling.

Ibu bapa yang tidak cukup tidur sering berasa bimbang sekiranya mereka tidak meluangkan masa yang cukup dengan anak.

Apa yang lebih teruk, masalah ketidakstabilan mood biasanya berlaku ketika anak pulang dari sekolah atau ketika anda sepatutnya bermesra dengan pasangan.

Seperti apa yang dibuktikan melalui kajian yang dijalankan oleh Universiti California, mereka yang kurang tidur sering berasa penat pada waktu tengah hari dan petang.

Keadaan ini meningkatkan risiko individu tersebut untuk mengalami
masalah mental seperti keresahan dan kemurungan.

Menurut pakar, mereka yang mengalami masalah insomnia turut mempunyai kesukaran untuk menghadapi stres walau sekecil mana pun.

Kalau sering rasa mengantuk, kita hanya memikirkan bila boleh tidur dan bagaimana cara nak ‘menyelinap’ untuk tidur sebentar.

Ia boleh menyebabkan fungsi perhatian, tumpuan, memori, kebolehan menyelesaikan masalah dan prestasi terjejas.

Apabila kesemua simptom disfungsi tersebut dengan ketidakstabilan mood, masalah dalam hubungan intim sukar untuk dielakkan.

Konklusi

Penting bagi anda untuk mendapatkan tidur yang cukup (sekurang-kurangnya 7 jam sehari).

Kajian menunjukkan mereka yang mengalami
masalah tidur kronik dan sering rasa mengantuk
 cenderung untuk mengalami disfungsi biologi.

Keadaan ini boleh menyebabkan hubungan intim anda dengan pasangan terjejas.

Dapatkan bantuan perubatan daripada pusat kesihatan berhampiran sekiranya anda mengalami masalah insomnia sekarang.


Ajar Anak tentang Keselamatan Kebakaran

Kebakaran tentunya adalah ancaman besar dalam kehidupan kita. Ia boleh berlaku di mana-mana sahaja, bila-bila masa dan boleh memusnahkan kehidupan. Musibah kebakaran mengakibatkan kesan tragik termasuklah dalam kehilangan kesihatan dan kewangan, dan juga dalam kes yang lebih teruk, ia boleh menyebabkan kematian. Oleh itu, adalah amat perlu untuk setiap ibu bapa mengajar anak mereka panduan keselamatan kebakaran sejak usia awal lagi. Berikut adalah pembelajaran asas yang perlu anak anda tahu bagi melindungi diri mereka jika kebakaran berlaku.

Tips pencegahan kebakaran

1. Jauhi benda-benda yang mudah terbakar

Berbanding cuma memberitahu anak anda untuk tidak menyentuh bahan yang boleh mencetuskan kebakaran seperti mancis, kord elektrik atau peranti berkuasa gasolin, ibu bapa sebaliknya perlu menjelaskan kepada anak mengapa mereka perlu menjauhi objek-objek tersebut. Untuk kanak-kanak yang lebih tua, ibu bapa perlu mula mengajar mereka tentang cara penggunaan bahan tersebut dengan betul.

2. Penggera asap dan alat pemadam kebakaran

Setiap tingkat rumah atau bangunan perlu mempunyai pengesan asap, di mana baterinya perlu ditukar sekali atau dua kali setahun bergantung kepada jenisnya. Jika pengesan asap menggunakan kuasa elektrik, lakukan pemeriksaan berkala pada wayarnya.

3. Rancang laluan keluar kecemasan

Periksa kunci pintu dan tingkap sekali-sekala untuk memastikan ia boleh dibuka apabila perlu. Juga, adalah disarankan untuk setiap bilik mempunyai sekurang-kurangnya dua laluan keluar kecemasan sekiranya seseorang itu terperangkap dalam kebakaran. Anda perlu membuat beberapa rancangan laluan keluar dan kerap latih anak anda untuk menggunakannya. Pilih satu tempat di luar rumah untuk setiap orang berkumpul selepas berjaya melepaskan diri.

Apa perlu lakukan jika kebakaran bermula

Berikut adalah panduan menyelamatkan diri yang perlu ibu bapa ajar pada setiap anak mereka:

1. Beri amaran kepada orang lain

Perkara pertama yang perlu dilakukan jika anak melihat kebakaran adalah dengan menjerit untuk memberitahu situasi kebakaran kepada orang lain. Sekalipun kebakaran yang berlaku kecil dan boleh dicegah, kita mesti memanggil bantuan berbanding cuba untuk menyelesaikannya sendiri.

2. Keluar dari rumah atau bangunan dengan segera

Keselamatan diri adalah yang paling utama. Jangan cuba untuk memadam kebakaran jika kebakaran yang berlaku semakin merebak. Dan, jangan pula lewat menyelamatkan diri dengan mencari barang peribadi ataupun haiwan peliharaan. Yang lebih utama, jangan menyorok. Menyorokkan diri adalah salah satu kesilapan lazim yang dilakukan oleh ramai orang. Justeru itu, ajar anak anda untuk segera meninggalkan bangunan yang terbakar. Satu lagi perkara penting yang anda perlu ingat adalah kekal tenang dan segera bertindak. Panik hanya akan membuatkan anda terlupa langkah-langkah dan keputusan yang perlu dibuat.

3. Meniarap di lantai

Merangkak atau membongkok semasa bergerak bagi mengelakkan pendedahan terus kepada asap. Kekurangan oksigen dalam sistem otak manusia boleh menyebabkan kegagalan mental dan tidak sedarkan diri, yang boleh memburukkan lagi keadaan. Malahan, bilangan mangsa yang mati disebabkan oleh keracunan karbon monoksida adalah lebih banyak berbanding bilangan mangsa yang mati berkait dengan kejadian kebakaran setiap tahun.

4. Hubungi bomba selepas berjaya keluar

Beritahu bomba jika ada ahli keluarga yang hilang, dan jangan sesekali cuba untuk masuk semula ke dalam rumah atau bangunan yang terbakar.


Minggu 14

Perkembangan bayi

Perkembangan bayi dalam kandungan

Selamat datang ke trimester kedua anda! Ini adalah peristiwa penting dalam perkembangan bayi anda. Bayi anda sekarang bersaiz seperti sebiji limau, seberat kira-kira 45 gram dengan panjang sekitar 9 cm dari kepala ke kaki.

Dalam minggu ini, rambut/bulu bayi anda akan mula tumbuh. Rambut berkembang bukan sahaja di kepala dan kening malah di seluruh badan. Lapisan bulu nipis meliputi bayi anda dipanggil lanugo. Ini membantu menghangatkan bayi anda. Apabila lemak bayi anda mula terkumpul pada badan, lemak pula yang akan menghangatkan bayi dan lanugo akan mula susut. Di samping itu, hati bayi anda akan menghasilkan hempedu manakala limpa menghasilkan sel-sel darah merah.

Perubahan hidup & tubuh badan

Bagaimanakah perubahan badan saya?

Anda mungkin menyedari perubahan dalam
mood
 dan berasa lebih baik dengan pengurangan rasa loya dan keletihan. Semasa di trimester kedua, anda akan berasa lebih bertenaga dan bahagia. Walaupun simptom lama mungkin pergi, anda akan mengalami beberapa simptom baru seperti rasa sakit yang tajam atau sakit ringan pada satu atau kedua-dua belah perut anda. Ini dipanggil sakit ligamen bulat
(round ligament).
 Rahim anda disokong oleh ligamen bulat yang diikat ke tepi abdomen anda. Dengan peningkatan saiz rahim, ligamen ini kian tertarik, menyebabkan kesakitan. Apabila ini berlaku, anda perlu berada dalam kedudukan yang selesa dan rehatkan kaki anda.

Apakah yang perlu saya beri perhatian?

Anda mungkin bimbang jika anda jatuh sakit. Apabila anda hamil, sistem imun anda lebih lemah daripada biasa. Ini bermakna anda akan lebih mudah terdedah kepada jangkitan seperti selesema atau flu. Disebabkan itu, anda perlu menjaga kebersihan diri anda dengan cara  mencuci tangan selepas menggunakan tandas, sebelum menyediakan makanan dan selepas anda menyentuh sampah atau kotoran. Anda harus mengelak daripada mereka yang sakit dan berkongsi sebarang makanan atau minuman dengan sesiapa pun. Simpan pensanitasi tangan dalam beg tangan anda. Ia mungkin berguna pada waktu yang tidak dijangka.

Pertemuan dengan doktor

Apa yang harus saya maklumkan pada doktor?

Anda perlu memaklumkan doktor jika anda mempunyai masalah tidur. Insomnia merupakan masalah yang dihadapi ramai wanita mengandung. Kerap ke bilik air dan posisi tidur yang tidak selesa boleh mengganggu tidur anda, menyebabkan anda berasa letih pada siang hari. Ini tidak sihat untuk anda dan bayi anda. Bincang dengan doktor anda untuk mencari cara-cara untuk menangani insomnia anda. Mendapat tidur yang mencukupi penting untuk kesihatan kehamilan anda.

Apakah ujian yang perlu saya tahu?

Beberapa minggu yang lalu, doktor melakukan pemeriksaan pranatal untuk mengesan sebarang keabnormalan kromosom. Jika doktor memaklumkan anda mempunyai risiko yang tinggi mendapat bayi dengan keabnormalan kromosom, anda mungkin perlu menjalani ujian diagnostik dipanggil amniosentesis. Amniosentesis adalah ujian yang biasanya dilakukan antara 14 hingga 18 minggu. Ujian diagnostik ini akan menentukan jika bayi anda mempunyai sebarang keabnormalan kromosom seperti sindrom Down. Sampel cecair amnion akan diuji dalam ujian amniosentesis. Untuk mendapatkan sampel ini, jarum yang sangat halus dimasukkan melalui abdomen ke dalam rahim anda. Ujian ini adalah kira-kira 99% tepat dan mempunyai risiko 1% menyebabkan keguguran. Anda perlu berbincang dengan doktor anda tentang semua risiko dan manfaat melaksanakan ujian ini.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Untuk memastikan anda dan bayi sihat dan selamat, berikut adalah beberapa perkara yang perlu anda tahu:

Air minuman

Sistem imun anda lemah, yang bermakna anda boleh jatuh sakit akibat meminum air paip walaupun anda tidak pernah jatuh sakit sebelum ini. Mungkin terdapat bahan tercemar dalam air paip yang boleh membuatkan anda lebih berisiko untuk jatuh sakit. Untuk selamat, anda perlu memilih air botol apabila makan di luar. Anda juga boleh mempertimbangkan pengambilan air yang telah dididihkan untuk minum atau memasak.

Berendam dalam air panas

Anda mungkin merasa selesa berendam dalam tab mandi panas tetapi anda harus memastikan air mandian anda tidak terlalu panas. Apabila air mandian meningkatkan suhu badan anda lebih daripada 39 darjah Celsius, berendam selama lebih daripada 10 minit berpotensi membahayakan bayi dan anda. Berikut adalah beberapa masalah yang mungkin berlaku:

Tekanan darah rendah (hipotensi);

Pening;

Rasa lemah dan keletihan;

Risiko kelahiran cacat.

Jadi, fikirkan semula keputusan anda tiap kali anda mahu pergi ke bilik wap, sauna atau mandian tab panas.

Kami berharap untuk melihat anda pada minggu 15 untuk melihat keadaan anda.

Hello Health Group
 tidak menawarkan sebarang khidmat nasihat, diagnosis atau rawatan perubatan.

Gambaran Janin Minggu ke-14


Soal Jawab Doktor: Guna OPK Boleh Kesan Kesuburan?

Soalan Pembaca

Hai Doktor, saya mengalami masalah untuk mengira waktu subur saya. Ini kerana sudah 2 bulan saya tidak datang haid secara teratur. Adakah dengan menggunakan OPK boleh membantu saya mengesan tahap kesuburan? Berdasarkan OPK itu adakah wujud kemungkinan untuk berlakunya kehamilan jika saya melakukan hubungan intim dengan suami? saya berharap agar doktor dapat menjawab soalan ini kerana saya dan suami sangat ingin menimang cahaya mata. Terima kasih.

Jawapan Doktor

Salam sejahtera puan. Terima kasih atas soalan anda.

Untuk makluman anda,
 Ovulation Predictor Kits
(OPK) atau kit
ramalan ovulasi
 berfungsi untuk mengesan waktu subur, atau ovulasi wanita. Pada waktu ini, telur dilepaskan daripada ovum dan kehamilan boleh berlaku jika ia bersenyawa dengan sperma. Penggunaan kit ini, walaubagaimanapun tidak menjamin kehamilan.
Namun sekiranya hasil OPK menunjukkan keputusan positif dan anda melakukan hubungan intim dengan pasangan, maka kebarangkalian untuk hamil adalah tinggi. Anda boleh melakukan
ujian kehamilan (UPT) di rumah
 atau ke klinik berhampiran untuk mengesahkan status kehamilan anda.

Jawapan ini disediakan oleh Dr Zai Muhammad Zaidi, Panel Perubatan Hello Doktor.

Untuk mendapatkan lebih banyak info berkenaan Kehamilan, anda boleh klik
di sini
.

Atau sertai
komuniti
 kami untuk mengajukan soalan terus kepada ahli perubatan atau berkongsi pengalaman dengan ahli komuniti lain.

Cara guna OPK dengan betul

Seperti namanya, kit ramalan ovulasi, ia berfungsi untuk mengetahui
hari kesuburan
 bagi seorang wanita.

Kit yang boleh dibeli secara
over-the-counter
(OTC) ini adalah jalur ovulasi yang 99% berkesan dalam mengesan bila badan berada dalam tempoh paling subur.

Umumnya, hari kesuburan ini adalah hari di mana ovari melepaskan telur matang atau ovum bagi membolehkan
persenyawaan berlaku
.

Kit ini sebenarnya dapat mengesan hormon
luteinizing
 yang biasanya akan memuncak sehari sebelum hari subur seorang wanita.

Jadi jika anda
merancang untuk hamil
, perkara terbaik yang boleh dilakukan adalah untuk menggunakan jalur ovulasi ini.

Cara guna OPK untuk hamil

Anda disarankan untuk melakukan ujian ini pada hari ke 11-12 bagi kitaran haid 28 hari. Jika kitaran 35 hari, ia berkemungkinan pada hari ke 18-19.

Berikut adalah cara guna OPK dengan betul:

Kencing pada kit OPK sama seperti melakukan ujian kehamilan (UPT). Anda juga boleh kencing pada cawan kertas dan celupkan kit ke dalamnya – bergantung kepada arahan pada pek.

Tunggu tindak balas daripada kit.

Jika kit menunjukkan 1 garisan, bermakna bukan tempoh kesuburan. Sebaliknya jika 2 garisan, yang bermaksud positif – anda berada dalam tempoh kesuburan.

Sekiranya keputusan positif, anda disarankan untuk bersama pasangan pada hari tersebut dan beberapa hari selepasnya untuk meningkatkan
peluang kehamilan
.

Anda boleh juga boleh menggunakan kalkulator ovulasi Hello Doktor untuk mendapatkan tempoh yang lebih tepat.

Pentingnya memahami cara menggunakan OPK dengan betul

Setelah mengalami ovulasi, jika anda melakukan ujian sekali lagi, garisan akan kembali kepada satu – negatif. Sekiranya belum ada rezeki untuk anda hamil,
pendarahan haid
 mungkin akan berlaku dalam masa dua minggu akan datang. Seterusnya, kitaran kesuburan akan bermula semula.

Penggunaan kit ramalan ovulasi ini boleh membantu anda memahami dengan lebih baik arah aliran dalam
kitaran haid
. Bahkan ia juga membolehkan anda mengenal pasti jika terdapat isu yang membimbangkan.

Baca juga:

Apabila tidak mengalami ovulasi, kit ujian yang digunakan tidak akan menjadi positif. Sekiranya anda langsung tidak pernah melihat dua garisan, sebaiknya lakukan pemeriksaan doktor untuk mengenal pasti jika wujud sebarang
isu kesuburan
.

Kami berharap maklumat di atas dapat membantu anda mengetahui mengenai waktu kesuburan wanita dan penggunaan OPK yang betul.

Sebarang keraguan atau pertanyaan lanjut perlulah dirujuk dengan doktor untuk mendapatkan lebih kepastian.


8 Punca Individu TAK NAK Carum Insurans Perubatan, Alasan No. 5 Paling Popular!

Meskipun pada masa kini insurans perubatan dan kesihatan itu adalah satu kepentingan, namun masih ada individu yang tidak menganggap ia sebagai satu keperluan.

Ini sudah pasti kerana persepsi mereka yang salah terhadap insurans perubatan disebabkan oleh pelbagai faktor-faktor yang akan kami huraikan di bawah.

Jadi,
 apakah punca individu tidak mahu carum insurans kesihatan
? Jom teruskan membaca artikel ini untuk tahu jawapannya dengan lebih mendalam lagi!

Insurans perubatan dan kesihatan itu paling penting?

Untuk pengetahuan anda, sebenarnya terdapat banyak jenis insurans yang ada di negara kita ini dan boleh dicarumkan oleh setiap individu seperti berikut:

Insurans nyawa

Insurans harta

Insurans jaminan setia

Insurans penyakit kritikal

Insurans kemalangan

Insurans kebakaran

Insurans pelancongan

Insurans perubatan

Meskipun kesemua jenis insurans di atas ini sudah tentu juga sama penting, insurans perubatan ternyata adalah yang paling penting dalam konteks kesihatan.

Ini kerana ia boleh menjamin dua aspek utama dalam kehidupan iaitu kesihatan dan kewangan apabila pencarum jatuh sakit dan tidak lagi mampu untuk bekerja.

Pun begitu,
masih wujud golongan yang tidak mahu untuk mencarum
 dalam insurans perubatan dan kesihatan ini. Kenapa? Mungkin ada banyak sebab!

Kenapa tidak mahu insurans perubatan dan kesihatan?

Kadangkala, kita mungkin tidak boleh menyalahkan mereka yang tidak mencarum kerana masing-masing punya alasan dan pilihan tersendiri.

Namun, persepsi yang tidak tepat terhadap insurans perubatan dan kesihatan ini haruslah dibetulkan agar ia tidak lagi disalahertikan dalam kalangan masyarakat.

Antara punca-punca popular yang menyebabkan mereka ini tidak mahu mencarum termasuklah:

#1. Tiada kesedaran tentang kepentingan insurans

Mereka mungkin tahu ia wujud, namun tidak sedar, cakna atau peduli tentang
 kepentingan insurans terhadap kehidupan
 ekoran kurang pendedahan terhadapnya.

Ia bukan salah syarikat, ejen atau individu itu sendiri sebaliknya kita semua perlu mewujudkan kesedaran ini agar mereka akan mula mengubah fikiran masing-masing.

#2. Wujud keyakinan yang terlalu tinggi

Ada juga individu yang mungkin tidak mahu mencarum insurans kesihatan kerana beranggapan mereka masih lagi mampu untuk menanggung semuanya sendiri.

Sebagai contoh, mereka sudahpun memiliki
simpanan atau tabungan untuk tujuan kecemasan berkaitan kesihatan
 yang dirasakan mencukupi apabila tiba masanya.

#3. Wujud bebanan kewangan yang lain

Seperti mana yang kita semua sudah tahu, caruman insurans memerlukan anda untuk membayar sejumlah wang secara bulanan atau tahunan untuk ia kekal aktif.

Malang bagi sesetengah orang, yuran ini mungkin tidak mampu untuk dibayar ekoran terdapatnya banyak lagi bebanan kewangan yang lain terutamanya pada masa kini.

#4. Sudah ada caruman insurans yang lain

Disebabkan
 wujudnya pelbagai jenis insurans sama ada dicarum secara individu atau kumpulan
, mereka yang sudah ada caruman berasa ia tidak lagi diperlukan.

Contohnya, mereka sudah ada insurans seperti PERKESO, SOCSO atau EIS daripada pihak majikan yang dirasakan sudah cukup jika berlaku apa-apa kepada diri sendiri.

#5. Tidak percaya pada perubatan moden kini

Walaupun kita semua kini hidup di dalam era perubatan moden, masih ada individu yang tidak percaya terhadapnya dan lebih cenderung pada perubatan tradisional.

Disebabkan itu, sudah tentu mereka ini tidak akan mahu untuk mencarum dalam insurans kesihatan yang hanya akan memberi manfaat menerusi kaedah moden kini.

#6. Tidak percaya pada syarikat @ ejen insurans

Disebabkan lambakan kes penipuan, skandal dan skim yang sebenarnya bersifat ‘scam’, mungkin ramai orang sudah tidak lagi percaya terhadap pengiklanan insurans.

Kesannya,
 mereka ini tidak mahu untuk melibatkan diri dari segala jenis caruman
 berkaitan duit ekoran rasa takut bahawa diri akan ditipu oleh pihak tidak bertanggungjawab.

#7. Tiada tindakan undang-undang jika tidak mencarum

Ya, memang benar bahawa tiada sebarang undang-undang di negara kita malahan seluruh dunia yang akan menghukum sesiapa sahaja kerana tidak punya insurans.

Namun, ini bukanlah semata-mata untuk satu pihak mengaut keuntungan kerana akan ada banyak manfaat yang anda boleh terima jika mencarum dalam insurans.

#8. Punya simpanan atau tabungan yang cukup

Akhir sekali, punca yang menyebabkan individu tidak mahu mencarum insurans perubatan dan kesihatan adalah kerana berasa mereka tidak perlu lakukannya disebabkan mampu.

Ini lebih tertumpu kepada golongan berada yang mempunyai simpanan atau tabungan yang kukuh, lantas membuat mereka berfikir tidak lagi perlu akan insurans.

Konklusinya,
 terdapat banyak sebab individu tidak mahu mencarum dalam sebarang pelan insurans
 dan ternyata pilihan adalah terletak di tangan masing-masing.

Pun begitu, kita semua juga perlu tahu bahawa ia mungkin akan mampu membantu kita pada masa akan datang yang tiada siapa dapat jangka apa akan berlaku kelak.


Afrodisiak Punca Mati Pucuk

Afrodisiak (
aphrodisiacs)
adalah agen (makanan atau ubat) yang membangkitkan keinginan seksual. Biasanya, orang percaya bahawa lelaki dengan masalah di bilik tidur boleh membeli agen-agen ini, dan dengan serta merta menikmati lebih banyak pengalaman seksual yang lebih bersemangat dan tahan lama yang membuatkan mereka berasa yakin tentang kelelakiannya. Tetapi penjagaan kesihatan profesional mengingatkan bahawa “keajaiban” ini boleh membawa kesan sampingan fizikal dan emosi yang menyakitkan termasuk disfungsi erektil (ED).

Disfungsi erektil, juga dikenali sebagai mati pucuk, adalah keadaan di mana seorang lelaki secara konsisten tidak memperoleh atau mengekalkan ereksi yang mencukupi untuk melakukan hubungan seksual. Keadaan ini berlaku lebih kepada lelaki yang lebih tua, dan keadaan perubatan tertentu, seperti tekanan darah tinggi atau diabetes, dapat meningkatkan risiko seseorang.

Afrodisiak biasa

Makanan

Berikut adalah beberapa makanan yang dianggap sebagai perangsang seksual:

Coklat

Tiram

Telur

Pisang

Asparagus

Cili

Saderi

Herba

Ramuan yang sangat umum berkaitan dengan cinta adalah ginseng. Ginseng dianggap sebagai afrodisiak kerana ia kelihatan seperti tubuh manusia. Kajian telah melaporkan tindak balas seksual pada haiwan yang telah diberikan ginseng, tetapi tiada bukti bahawa ginseng mempunyai kesan ke atas manusia.

Yohimbe adalah herba yang terdapat di Afrika dan India. Ia berfungsi dengan merangsang pusat saraf di tulang belakang, dengan itu meningkatkan keupayaan ereksi tanpa meningkatkan keghairahan seksual. Malangnya, terdapat kesan sampingan bagi mengambil herba ini, termasuk kegelisahan, kelemahan, terlebih terangsang, lumpuh, dan halusinasi.

Spanish fly

Ini adalah ubat cinta yang paling legenda dan paling berbahaya. Keseronokan seksual selepas mengambil
Spanish fly
menyebabkan darah mengalir laju
ke kawasan kemaluan. Selain itu, ia adalah racun yang membakar mulut dan tekak, dan boleh menyebabkan jangkitan kencing, parut uretra, dan dalam beberapa kes yang jarang berlaku, kematian.

Perkara yang perlu diingatkan

Kebanyakan lelaki mempunyai masalah dengan kepuasan seksual, bukannya
perubatan
disfungsi

Lelaki biasanya mengadu tentang perkara yang berkaitan dengan kepuasan seksual, misalnya, keinginan untuk ereksi yang lebih tahan lama atau lebih stamina, berbanding disfungsi fizikal seperti ejakulasi pra-matang atau ketidakupayaan untuk mendapatkan ereksi dan mengekalkannya untuk keseronokan seksual pasangannya.

Sememangnya, isu-isu ini boleh menyebabkan kesalahpahaman seksual dan tekanan antara pasangan, tetapi anda perlu mengenal pasti masalah sebelum boleh memperbaikinya, dan bukan pil akan menjadi penyelesaiannya, tetapi memahami bagaimana otak seksual anda berfungsi.

Kebanyakan orang memilih untuk membetulkan masalah dengan hasil yang cepat, seperti ubat bukan preskripsi, kerana mengadu kepada doktor atau pasangan mereka terlalu memalukan.

Tidak jelas sama ada suplemen selamat atau tidak

Doktor tidak mengetahui kandungan dan dos tepat yang terkandung dalam ubat perangsang lelaki, jadi kemungkinan interaksi ubat berbahaya dapat menjejaskan kesihatan jangka panjang anda.

Afrodisiak dan mati pucuk

Penyalahgunaan atau penyalahgunaan penguatkuasaan ubat perangsang lelaki yang mengandungi ubat herba boleh menyebabkan kesan sampingan. Kesan sampingan yang paling serius adalah priapisme, ereksi berterusan dan menyakitkan yang berlangsung selama berjam-jam. Priapisme boleh berlaku tanpa rangsangan seksual, memerlukan campur tangan perubatan dan akhirnya boleh menyebabkan ED.

Terdapat ubat-ubat preskripsi tertentu yang berkesan untuk lelaki yang didiagnosis ED, tetapi ia hanya boleh digunakan di bawah pengawasan doktor.

Hello Health Group
 tidak menyediakan nasihat perubatan, diagnosis, atau rawatan.


6 Perubahan Kuku Yang Harus Diberi Perhatian, Ia Tanda Masalah Kesihatan Anda!

Tahukah anda kuku tak sihat boleh menandakan masalah kesihatan? Dalam artikel ini ada penjelasannya.

Untuk mendapatkan lebih banyak info tentang Kesihatan Kulit, sila dapatkannya
di sini
.

Kuku & kesihatan

Bila sebut mengenai kuku, kebanyakan hanya tahu bercakap
mengenai penjagaan dan kebersihan kuku
.

Malah, terdapat sesetengah golongan wanita dan lelaki sanggup menghabiskan wang untuk merias kuku (madicure dan pedicure) supaya ia kelihatan kemas dan cantik.

Sebenarnya menerusi kuku anda dapat mengetahui berkenaan keadaan kesihatan.

Menurut nota Akademi Dermatologi Amerika, kuku boleh memberi isyarat segalanya berkenaan kesihatan daripada keadaan paru-paru hingga kepada anemia.

Menurut Pengarah Klinik Gangguan Kuku Universiti Sains dan Kesihatan Oregon Dr Phoebe Rich, banyak perkara yang boleh dikesan melalui kuku.

Penjagaan kuku- 6 simptom kuku tak sihat

1. Garis berwarna coklat

Kuku bergaris
 ini mungkin tanda melanoma (tumor melanosit yang amat malignan, terdiri daripada sel berpigmen melanin, biasa terdapat pada kulit, mata dan membran mukus).

Walaupun anda mungkin berfikir jenis
kanser kulit
 yang paling dahsyat selalu muncul sebagai tahi lalat atau bintik hitam, tetapi ia sebenarnya boleh bermula di dalam kuku juga.

2. Kuku kuning

Menurut
Dr Phoebe Rich,
kuku yang sangat
kuning yang tebal dan tumbuh perlahan
 boleh dikaitkan dengan masalah paru-paru, kata Rich.

Sekiranya anda mempunyai sindrom kuku berwarna kuning, anda juga boleh mengalami kuku melengkung dan boleh tertanggal.

3. Kuku putih

Jika kuku kebanyakannya putih dengan rim gelap, ini menunjukkan anda mungkin mengalami masalah hati, seperti hepatitis.

4. Kuku rapuh (bristle)

Masalah ini biasanya berlaku akibat masalah diet atau bahan kimia yang terkena tangan anda.

 Kuku dibentuk di dalam matrik kuku, akar kuku. Menurut Dr Phoebe Rich, jika anda kurang sihat atau kurang nutrien tertentu, badan anda tidak mempunyai bahan untuk membuat kuku yang baik.

Kuku rapuh juga boleh menunjukkan anemia
kekurangan zat besi atau penyakit tiroid.

5. Lekukan kuku

Kerutan pada kuku ini biasanya sebahagian daripada
penuaan
. Lekukan yang mendalam dikenali sebagai garis Beau dan ia lebih membimbangkan.

 Ia menunjukkan bahawa sesuatu yang menyebabkan kuku berhenti berkembang untuk sementara waktu.

Puncanya termasuk demam tinggi, kimoterapi, penyakit serius, pembedahan utama, pemindahan darah, kemalangan kereta atau apa-apa tekanan utama kepada sistem anda.

6. Kuku tak sihat: Bintik putih

Kebanyakan berfikir
bintik putih itu berkaitan dengan kekurangan vitamin
 tetapi itu hanya mitos.

Keadaan yang dipanggil
leukonychia punctate
, sebenarnya disebabkan oleh beberapa jenis trauma ringan apabila kuku sedang dibentuk.


Sama Seperti Viagra, Ginseng Merah Korea Juga Berkesan Merawat Mati Pucuk, Betul Ke?

Benarkah ginseng merah Korea berkesan dalam merawat mati pucuk? Walaupun terdapat banyak rawatan untuk disfungsi ereksi (ED) tersedia, pesakit nampaknya lebih
gemarkan ubatan oral, seperti Viagra.

ED, turut digelar lemah tenaga batin boleh didefinisikan sebagai penyakit di mana zakar seseorang lelaki tidak mampu menegang semasa ingin melakukan hubungan seks.

Mati pucuk acap kali terjadi dalam kalangan lelaki berumur 75 tahun ke atas, menurut
American Academy of Family Physicians
 (AAFP).

Walau bagaimanapun, lelaki muda juga tidak terkecuali untuk mengalaminya!

Herba yang menjadi bualan rawatan alternatif ED, ginseng merah Korea adalah ubat tradisional Asia yang banyak digunakan di Amerika Syarikat dan mempunyai profil keselamatan yang meyakinkan.

Teruskan pembacaan untuk ketahui hubungan antara herba tradisional ini dan mati pucuk dengan lebih lanjut!

Untuk mendapatkan lebih banyak info tentang Kesihatan Lelaki, sila dapatkannya
di sini.

Kenali ginseng merah Korea

Ginseng merah atau
Panax ginsenx
 merupakan sejenis remedi herba Korea. Ia digunakan secara meluas untuk mengubati beberapa kondisi,
termasuklah masalah mati pucuk.

Untuk makluman, ginseng merah adalah herba semula jadi tertua dan tidak boleh dituai sehingga tanaman ini mencecah usia sekurang-kurangnya 6 tahun!

Tumbuhan ini mempunyai akar bertangkai, yang menyerupai tubuh manusia, seperti berlengan dan berkaki.

Pengamal dan pengilang suplemen herba ini kebiasaannya menyediakan ginseng merah Korea sebagai minuman teh atau dijual dalam bentuk pil.

Ginseng merah sebagai rawatan mati pucuk

Penyelidik masih tidak dapat merungkai mekanisme yang tepat di sebalik penggunaan herba ini sebagai rawatan ED.

Ginseng merah ini pada awalnya dianggap menyebabkan pengaruh hormon yang serupa dengan testosteron.

Walau bagaimanapun, para penyelidik telah mengukur tahap testosteron pada lelaki yang mengambil ginseng merah dan ia kelihatannya tidak meningkat.

Mekanisme tindakan lain yang mungkin boleh menjelaskan penggunaannya, termasuk peningkatan kadar oksida nitrat, yang
membuatkan otot zakar relaxed, lantas melancarkan aliran darah.

Pun begitu, penyelidik masih tidak pasti jika wujudnya penyebab lain yang dapat mengurangkan gejala ED.

Ginseng merah Korea dan ED, ini dapatan sains!

Kajian 2008 dalam
British Journal of Clinical Pharmacology
 mengenai ginseng merah dan mati pucuk mendapati 6 daripada kajian yang dikaji melaporkan peningkatan fungsi ereksi jika dibandingkan dengan plasebo.

Namun, para penyelidik menekankan bahawa kajian penyelidikan berskala yang lebih besar diperlukan.

Satu lagi kajian yang diterbitkan dalam
 International Journal of Impotence Research
 telah meneliti 119 lelaki dengan masalah ED bertahap ringan hingga sederhana.

Para peserta mengambil sebanyak 350 miligram (mg) ginseng merah, 4 kali sehari atau plasebo selama 8 minggu.

Di penghujung kajian, para saintis mendapati
isu ejakulasi pramatang telah menurun
 dan prestasi seksual meningkat pada individu yang mengambil herba ini!

Kini, ginseng merah Korea ini telah dijual dalam pelbagai bentuk termasuk krim dan pil.

Menurut AAFP pula, pengambilan 900 mg herba tradisional ini, sebanyak 3 kali sehari boleh meningkatkan ereksi!

Namun, AAFP turut menekankan bahawa tiada peningkatan dalam pengalaman seksual ketika mengambil ginseng merah ini.

Kesan sampingan

Walaupun ia mempunyai manfaat tersendiri, herba ini masih berupaya memberikan kesan sampingan!

Salah satu kesan sampingan ginseng merah yang berpotensi terjadi adalah insomnia.

Kesan lain yang kadang-kadang turut boleh berlaku termasuk sakit kepala, sakit perut, dan sembelit.

Malangnya, disebabkan kajian yang tidak meluas, para penyelidik tidak mempunyai data mencukupi untuk mengenal pasti
kesan jangka panjang pengambilan herba ini.

Manfaat-manfaat kesihatan lain

Pengamal perubatan tradisional Cina telah menggunakan ginseng merah dalam penyediaan tonik yang direka untuk meningkatkan tenaga seseorang.

Tumbuhan ginseng ini juga mengandungi sebatian yang dikenali sebagai ginsenosida, dipercayai memberi kesan baik pada kesihatan manusia.

Menurut
National Center for Complementary and Integrative Health
 (NCCIH), faedah tambahan yang berkaitan dengan penggunaan herba ini termasuk:

Meningkatkan kesejahteraan keseluruhan

Meningkatkan stamina fizikal

Menyembuhkan gangguan kesihatan, seperti masalah pernafasan dan jantung

Meningkatkan daya tumpuan/fokus

Mengurangkan kejadian panas badan saat menopaus

Melambatkan proses penuaan

Tetapi, NCCIH juga menekankan kekurangan kajian baharu yang secara konklusif dapat menyokong penggunaan ginseng merah sebagai rawatan untuk sebarang jenis kondisi perubatan, termasuk mati pucuk.

ED, rawatan-rawatan lain yang berpotensi membantu

Disebabkan banyak faktor boleh menyumbang kepada masalah ED, adalah penting bagi pesakit menemui doktor untuk mengetahui kemungkinan penyebabnya.

Doktor anda mungkin akan dapat memberikan cadangan berkaitan perubahan gaya hidup dan mempreskripsikan ubat-ubatan yang mampu
mengurangkan risiko mati pucuk.

Antara contoh rawatan dan perubahan yang boleh penghidap ED lakukan, merangkumi:

Perubahan gaya hidup:
 Berhenti merokok, kurangkan pengambilan alkohol, cuba jadi lebih aktif secara fizikal, dan hentikan penyalahgunaan dadah secara haram dapat bantu mengurangkan gejala ED.

Sokongan kesihatan mental:
 Kaunseling untuk membantu seseorang lelaki mengurangkan kegelisahan dan tekanan atau meningkatkan hubungannya dengan pasangannya, akan dapat membantu individu yang bergelut dengan disfungsi ereksi.

Ubat-ubatan preskripsi:
 Mengambil
ubat-ubatan preskripsi tertentu berupaya meningkatkan aliran darah
 dan mengurangkan kejadian ED. Contoh ubat ini termasuk sildenafil (Viagra), tadalafil, dan vardenafil.

Ubat suntikan:
 Kadangkala, suntikan akan dapat menyebabkan ereksi. Contoh ubat termasuklah alprostadil. Ubat-ubatan ini berfungsi dengan melebarkan saluran darah, lantas mencetuskan ereksi.


Pengurusan Keseimbangan Tenaga Mencegah Obesiti

Pengambilan tenaga, penggunaan tenaga dan penyimpanan tenaga tubuh menunjukkan keseimbangan tenaga dapat membantu mengembangkan strategi dalam usaha cegah obesiti.

Obesiti dan kanser, masalah global

Kajian
World Cancer Research Fund
 dan
American Institute of Research

menyatakan bahawa
berat badan berlebihan dan obesiti
 disifatkan sebagai

lemak badan yang berlebihan
 dan secara meluas ia dianggap sebagai salah satu masalah kesihatan awam paling mendesak pada abad ini.

Sepanjang tempoh lima dekad yang lalu, kelaziman orang yang hidup dengan berat badan berlebihan dan obesiti telah meningkat secara dramatik.

Pada anggaran semasa, 1.97 bilion orang dewasa hidup dengan berat badan berlebihan atau obesiti, dan jumlah itu dijangka akan meningkat.

Walaupun kadar peningkatan telah mula perlahan di beberapa negara berpendapatan tinggi, kelaziman obesiti cenderung berkembang dengan cepat di negara berpendapatan rendah dan berpendapatan sederhana.

Keadaan ini berlaku seiring dengan perubahan dalam sistem makanan dan pola pemakanan yang lazimnya dikenali sebagai ‘peralihan makanan’ (
nutrition transition
).

Berat badan berlebihan dan obesiti
yang berlaku pada usia yang lebih awal, meningkatkan pendedahan seumur hidup terhadap risiko yang berkaitan.

12 jenis kanser berkait dengan berat badan berlebihan

 Diet, Nutrition, Physical Activity and Cancer: a Global Perspective

(Third Expert Report), berikut
 adalah jenis-jenis kanser yang berkait dengan obes:

Kanser mulut, farinks dan larinks

Kanser esofagus
 (
adenocarcinoma
)

Kanser perut (
cardia
)

Kanser pankreas

Kanser hempedu

Kanser hati

Kanser kolorektal

Kanser payudara (
postmenopause
)

Kanser ovari

Kanser endometrium

Kanser prostat
(advanced)

Kanser buah pinggang

Diet, keseimbangan tenaga dan usaha cegah obesiti

Dalam langkah cegah obesiti yang baik semasa dewasa bergantung kepada penyesuaian pengambilan tenaga melalui
makanan dan minuman
, dan penggunaan tenaga melalui fungsi asas tubuh dan aktiviti fizikal dalam jangka panjang, yang dipanggil sebagai keseimbangan tenaga.

Penyelenggaraan berat badan yang stabil pada masa dewasa bergantung kepada pengambilan tenaga (melalui makanan dan minuman) dan perbelanjaan tenaga (melalui fungsi asas badan dan aktiviti fizikal) dalam tempoh jangka panjang, yang disebut keseimbangan tenaga.

Menurut
Third Expert Report
 berkaitan dengan diet, pemakanan dan aktiviti fizikal, pengaruh lain yang terbentuk terhadap keseimbangan tenaga dan berat badan termasuk:

1. Genetik

Kajian kembar yang sama telah mengenalpasti
banyak varian genetik yang menyumbang kepada peningkatan berat badan
, terutama dengan mempengaruhi selera makan.

Walau bagaimanapun, penyusunan semula mutasi dan kromosal yang diketahui menyebabkan obesiti seperti
kekurangan leptin kongenital, sindrom Prader-Willi dan Bardet-Biedl, adalah jarang berlaku.

2. Epigenetik dan pengaturcaraan ibu hamil

Persekitaran rahim adalah penentu penting fenotip janin dan risiko penyakit pada kemudian hari.

Faktor seperti pemakanan atau jangkitan mempengaruhi corak gen fetus dan risiko penambahan berat badan, berat badan berlebihan dan obesiti.

Ibu bayi yang obes cenderung mempunyai saiz janin yang lebih besar dan peningkatan jisim lemak, yang merupakan faktor risiko untuk obesiti.

3. Mikrobiota usus

Terdapat bukti awal tetapi perkembangan bakteria yang tinggal di kolon (
microbiome)
mungkin terlibat dengan perkembangan berat badan berlebihan dan obesiti, walaupun mekanisma itu tidak sepenuhnya terbentuk.

4. Faktor psikososial

Faktor psikososial yang boleh mempengaruhi berat badan termasuk tekanan, diskriminasi,
mood depresi
 dan gangguan emosi makan.

5. Faktor persekitaran dan dasar

 Berat badan berlebihan dan obesiti adalah isu yang rumit, dipengaruhi oleh banyak faktor di luar kawalan peribadi seseorang secara langsung.

Secara umum, ini adalah faktor ekonomi, sosial dan persekitaran yang beroperasi di peringkat global, nasional dan tempatan.

Di peringkat peribadi, ia dialami sebagai ketersediaan, kemampuan, kesedaran, penerimaan diet yang sihat dan aktiviti fizikal, berbanding dengan diet tidak sihat dan tidak aktif fizikal.

 Walaupun perubahan tingkah laku yang besar diperlukan untuk menghasilkan dan
mengekalkan pengurangan berat badan
, perubahan tingkah laku yang kecil mungkin mencukupi untuk mencegah pertambahan berat badan yang berlebihan.

Oleh itu, konsep keseimbangan tenaga digabungkan dengan pemahaman tentang cara tubuh mencapai keseimbangan mungkin merupakan suatu yang berguna dalam membantu mewujudkan strategi untuk mengurangkan kadar obesiti.


Banyakkan Berjalan Kaki!

Jika anda ada pilihan dan masih mampu untuk berjalan kaki, sila lakukan demikian. Jangan asyik ingin naik motor atau kereta untuk pergi ke tempat yang dekat. Terdapat banyak kelebihan bagi mereka yang kerap berjalan kaki.

1. Meningkatkan peredaran darah

Ia juga mencegah penyakit jantung, merendahkan tekanan darah serta menguatkan jantung. Apabila anda banyak berjalan, jantung akan bekerja lebih kuat. Memandangkan jantung adalah sejenis otot, ia akan menjadi kuat apabila selalu menerima tekanan (dalam batasan yang selamat) seperti otot-otot yang lain.

Peredaran darah yang baik menjadikan sel-sel badan lebih sihat.

2. Menguatkan tulang dan otot

Berjalan kaki boleh mengelakkan kehilangan jisim tulang yang disebut sebagai osteoporosis. Tekanan yang diberikan ke atas tulang menjadikan ia lebih kuat. Selain itu, sendi juga akan menjadi lebih sihat dengan banyak berjalan. Ini dapat mengurangkan risiko penyakit sendi seperti osteoartritis.

Selain tulang, otot juga mendapat manfaatnya memandangkan tulang sendiri digerakkan oleh otot. Otot yang kuat berfungsi lebih baik dan lebih lambat mencapai rasa letih.

3. Memberikan mood yang baik

Apabila anda melalkukan aktiviti fizikal, badan akan melepaskan sejenis hormon yang disebut sebagai endorfin. Hormon ini bertanggungjawab melahirkan mood yang baik dan senang sekaligus dapat mengurangkan stres yang dialami dalam kehidupan.

4. Mengawal berat badan

Anda boleh mengekalkan berat badan sihat semudah ini. Berjalan kaki dengan laju selama 30 minit boleh membakar sehingga 200 kalori. Ia tidak memerlukan kos dan komitmen yang terlalu banyak. Jika susah untuk mencari waktu khusus, anda boleh jadikan ia amalan berkala. Contohnya, naik tangga berbanding lif dan letakkan kenderaan lebih jauh daripada pejabat.

5. Meningkatkan keseimbangan dan koordinasi

Bagi orang yang berumur, keseimbangan adalah sesuatu yang sangat penting. Jika terjatuh, banyak bahaya yang boleh berlaku termasuk patah tulang dan kecederaan di kepala. Oleh itu, keseimbangan dan koordinasi adalah sangat penting dalam mencegah perkara yang diingini daripada berlaku.

Mulakannya hari ini. Tanpa mengeluarkan kos yang banyak, anda boleh menjalani kehidupan yang lebih sihat. Jom berjalan kaki!


Jangan Guna Telefon Bimbit Ketika Ribut Petir, Bahaya! Apa Alasan Di Sebaliknya?

Kejadian individu disambar petir kerana menggunakan telefon bimbit bukan isu asing yang disajikan di dada akhbar negara kita.

Adakah benar penggunaan alat ini berbahaya ketika petir?

Hal ini menjadi tanda tanya orang ramai kerana sesetengah situasi tidak dapat dielakkan, seperti perlu menjawab panggilan penting ketika hujan ribut berlaku.

Bagaimana petir dibentuk?

Petir adalah pelepasan elektrik. Sepantas kilat dapat memanaskan udara di sekitarnya hingga 30,000°C!

Pemanasan yang melampau ini akan menyebabkan udara akan mengembang dengan cepat.

Pengembangan ini bakal menghasilkan gelombang kejutan yang berubah menjadi
gelombang bunyi
yang dikenali sebagai guruh.

Oleh sebab daya tarikan, cas negatif di bahagian bawah awan ribut akan dikaitkan dengan cas positif dari tanah.

Setelah pengumpulan negatif di dasar awan menjadi cukup besar, aliran muatan negatif tersebut akan meluru ke arah Bumi.

Guruh dan kilat berlaku pada masa yang sama walaupun anda mungkin melihat kilat sebelum anda mula mendengar guruh.

Ini kerana cahaya bergerak jauh lebih pantas daripada bunyi.

Bahaya petir apabila individu bercakap dalam telefon?

Tahukah anda bahawa
penggunaan telefon bimbit
 ketika ribut petir sebenarnya selamat jika dibandingkan dengan penggunaan telefon yang disambung dengan kabel telefon dalam sesebuah bangunan!

Ini kerana telefon yang disambung dengan kabel telefon mampu bertindak sebagai konduktor cas elektrik serta memungkinkan ia disambar petir.

Menurut pakar, kebarangkalian telefon bimbit disambar kilat juga boleh berlaku jika alat peranti elektronik ini sedang dicas dengan wayar pengecas dan disambungkan pada
plug
 serta digunakan semasa kejadian ribut petir.

Cara-cara untuk mengelak daripada bahaya petir

Anda boleh melindungi diri anda daripada risiko ini walaupun anda terperangkap di luar rumah ketika ribut petir sedang berlaku.

Langkah keselamatan di luar rumah:

Elak
melakukan aktiviti luar
 jika berisiko untuk ribut petir berlaku. Sekiranya ramalan cuaca memaklumkan bahawa ribut petir bakal berlaku, dinasihatkan agar anda menunda perjalanan atau aktiviti anda. Namun jika anda sudah berada di luar rumah, ketika petir sedang berlaku, cari tempat perlindungan yang selamat dan tertutup

Jangan lupa peraturan perkiraan 30-30. Setelah anda melihat kilat, mulailah menghitung hingga 30 kemudian baru anda keluar daripada tempat berteduh tersebut. Sekiranya anda mendengar guruh sebelum anda mencapai 30, pastikan anda kekal di mana anda berada

Tangguhkan dahulu aktiviti luar anda sekurang-kurangnya 30 minit selepas guruh yang terakhir

Jauhkan diri daripada lantai atau dinding yang diperbuat daripada konkrit. Ini kerana kilat petir boleh bergerak melalui wayar atau palang logam di dinding atau lantai konkrit

Langkah berjaga-jaga dan keselamatan semasa berada di dalam rumah bagi mengelakkan bahaya petir

Elakkan penggunaan air semasa ribut petir

Elak guna peralatan elektronik daripada semua jenis

Elakkan penggunaan telefon bimbit

Elakkan berada dekat dengan lantai dan dinding konkrit

Serangan kilat mungkin jarang berlaku, tetapi ia masih berlaku di luar sana dan risiko kecederaan serius atau kematian boleh berlaku.

Oleh itu, jangan ambil ringan akan bahayanya, patuhilah langkah pencegahan ribut petir dengan serius.

Anda juga mungkin berminat untuk membaca artikel ini:

Alamak! Terperangkap Dalam Kereta Ketika Banjir Kilat

7 Perkara Perlu Elak Semasa Hujan Lebat & Ribut Petir!

Betul Ke Bau Hujan BOLEH Kurangkan Stress? Ini 5 Bauan Lain Yang Berkesan!

Rumusan

Kesimpulan yang boleh kita dapat adalah, sekiranya petir berlaku semasa kita berada di luar bangunan, cepat-cepatlah kita mencari kawasan perlindungan yang tertutup seperti bangunan dan kereta sebagai tempat perteduhan sementara.

Elakan mencari perlindungan di bawah pokok dan kawasan yang berhampiran dengan tempat aliran cas seperti tiang elektrik dan telefon.

Selain daripada kawasan tersebut, kawasan kolam dan kawasan yang mempunyai objek besi juga mesti dielakkan.

Jika kita berada di dalam rumah, diingatkan agar tidak
menggunakan alatan elektrik
 dan telefon bimbit yang sedang dicas terutamanya semasa petir.

Bertindaklah dengan mencabut
plug
 alatan elektrik anda dengan segera sekiranya tanda-tanda petir akan berlaku.

Jika petir sudah berlaku, terdapat risiko pula semasa menarik alatan tersebut.

Oleh itu, sentiasalah berwaspada untuk mencegah sebarang kemungkinan perkara buruk daripada berlaku.